title: Neuvoston päätös (EU) 2018/1536, annettu 9 päivänä lokakuuta 2018, julkisten hankintojen komiteassa Euroopan unionin puolesta esitettävästä kannasta Australian liittymiseen tarkistettuun julkisia hankintoja koskevaan sopimukseen

text:
                  15.10.2018

                  FI

                  Euroopan unionin virallinen lehti

                  L 257/26

         NEUVOSTON PÄÄTÖS (EU) 2018/1536,
         annettu 9 päivänä lokakuuta 2018,
         julkisten hankintojen komiteassa Euroopan unionin puolesta esitettävästä kannasta Australian liittymiseen tarkistettuun julkisia hankintoja koskevaan sopimukseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 207 artiklan 4 kohdan ensimmäisen alakohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Australia esitti 2 päivänä kesäkuuta 2015 hakemuksen liittyäkseen tarkistettuun julkisia hankintoja koskevaan sopimukseen, jäljempänä ’tarkistettu GPA-sopimus’.

                     (2)

                     Soveltamisalaa koskevat Australian sitoumukset vahvistetaan sen lopullisessa tarjouksessa, sellaisena kuin se on esitetty tarkistetun GPA-sopimuksen osapuolille, jäljempänä ’osapuolet’, 7 päivänä maaliskuuta 2018.

                     (3)

                     Vaikka Australian tarjoama soveltamisala on kattava, se ei ole kuitenkaan aukoton. Sen vuoksi on aiheellista ottaa käyttöön tiettyjä poikkeuksia, jotka koskevat unionin sitoumusten soveltamisalaa Australian osalta. Näistä erityispoikkeuksista, jotka ovat tämän päätöksen lisäyksessä, tulee osa Australian tarkistetun GPA-sopimuksen liittymisehtoja, ja ne huomioidaan julkisten hankintojen komitean, jäljempänä ’GPA-komitea’, Australian liittymisestä tekemässä päätöksessä.

                     (4)

                     Australian liittymisen tarkistettuun GPA-sopimukseen odotetaan vaikuttavan myönteisesti julkisten hankintojen markkinoiden kansainvälisen avaamisen jatkamiseen.

                     (5)

                     Tarkistetun GPA-sopimuksen XXII artiklan 2 kohdan mukaan jokainen WTO:n jäsen voi liittyä tarkistettuun GPA-sopimukseen kyseisen jäsenen ja osapuolten välillä sovittavin ehdoin sekä GPA-komitean päätöksessä määritetyin ehdoin.

                     (6)

                     Sen vuoksi on aiheellista määrittää kanta, joka esitetään unionin puolesta GPA-komiteassa Australian liittymiseen,

               ON HYVÄKSYNYT TÄMÄN PÄÄTÖKSEN:

            1 artikla
            Julkisten hankintojen komiteassa unionin puolesta esitettävä kanta on hyväksyä Australian liittyminen tarkistettuun julkisia hankintoja koskevaan sopimukseen tämän päätöksen lisäyksessä esitetyin erityisin liittymisehdoin.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä Luxemburgissa 9 päivänä lokakuuta 2018.

                  Neuvoston puolesta

                  Puheenjohtaja

               E. KÖSTINGER

            Lisäys

               AUSTRALIAN GPA-SOPIMUKSEEN LIITTYMISTÄ KOSKEVAT EU:N EHDOT

            Kun Australia liittyy julkisia hankintoja koskevaan sopimukseen:

                        —

                        Euroopan unionin sitoumuksia koskevan liiteosan I liitteessä 1 olevan 2 jakson 3 kohta (”EU:n jäsenvaltioiden valtionhallintoon kuuluvat hankintaviranomaiset”) kuuluu seuraavasti:

                                       ”3.

                                       Seuraavien valtionhallintoon kuuluvien hankintaviranomaisten hankinnoissa, jos niitä ei ole merkitty tähdellä, tulevat kysymykseen tavarat, palvelut, tavarantoimittajat ja palveluntarjoajat, jotka ovat peräisin Yhdysvalloista, Kanadasta, Japanista, Hongkongista Kiinasta, Singaporesta, Koreasta, Armeniasta, Taiwanin, Penghun, Kinmenin ja Matsun erilliseltä tullialueelta, Uudesta-Seelannista tai Australiasta.”,

                        —

                        muutetaan Euroopan unionin sitoumuksia koskevan liiteosan I liitteen 1 huomautuksissa huomautus 2 seuraavasti:

                                       ”2.

                                       Sopimuksen XVIII artiklan määräyksiä ei sovelleta Japanin, Korean, Yhdysvaltojen ja Australian tavarantoimittajiin ja palveluntarjoajiin, jotka eivät hyväksy sopimusten antoa muiden kuin mainittujen osapuolten tavarantoimittajille tai palveluntarjoajille, jotka ovat pieniä tai keskisuuria yrityksiä, EU:n lainsäädännön asiaankuuluvien säännösten nojalla, ennen kuin EU hyväksyy, että ne eivät enää toteuta syrjiviä toimenpiteitä tiettyjen kotimaisten pienten yritysten ja vähemmistöosakasyritysten hyväksi.”

                  Kun Australia liittyy julkisia hankintoja koskevaan sopimukseen:

                        —

                        lisätään seuraavat alakohdat Euroopan unionin sitoumuksia koskevan liiteosan I liitteen 2 huomautuksiin huomautuksen 1 g alakohdan jälkeen:

                                       ”h)

                                       paikallisten ja alueellisten hankintaviranomaisten (asetuksessa (EY) N:o 1059/2003 (sellaisena kuin se on muutettuna) tarkoitettujen NUTS-tason 2 ja 3 hallinnollisten yksiköiden hankintaviranomaisten ja pienempien hallinnollisten yksiköiden) suorittamat hankinnat Australiasta peräisin olevien tavaroiden, palvelujen, tavarantoimittajien ja palveluntarjoajien osalta;

                                       i)

                                       alueellisten hankintaviranomaisten suorittamat 200 000–355 000 erityisnosto-oikeuden suuruiset hankinnat ja tämän liitteen piiriin kuuluvien julkisoikeudellisten laitosten suorittamat 200 000–400 000 erityisnosto-oikeuden suuruiset hankinnat Australiasta peräisin olevien tavaroiden, palvelujen, tavarantoimittajien ja palveluntarjoajien osalta;

                                       j)

                                       tämän liitteen piiriin kuuluvien hankintayksiköiden suorittamat hankinnat:

                                                   i

                                                   moottoriajoneuvot, sellaisina kuin ne kuvataan jäljempänä mainituissa yhdistetyn nimikkeistön (CN) ryhmissä:

                                                               8702

                                                               Moottoriajoneuvot vähintään 10 henkilön (kuljettaja mukaan lukien) kuljettamiseen

                                                               8703

                                                               Autot ja muut moottoriajoneuvot, pääasiallisesti henkilökuljetukseen suunnitellut (muut kuin nimikkeeseen 8702 kuuluvat), myös farmariautot ja kilpa-autot

                                                               8704

                                                               Tavarankuljetukseen tarkoitetut moottoriajoneuvot

                                                               8705

                                                               Erikoismoottoriajoneuvot, muut kuin pääasiallisesti henkilö- tai tavarankuljetukseen suunnitellut (esim. hinausautot, nosturiautot, paloautot, betoninsekoitinautot, kadunlakaisuautot, ruiskuautot, työpaja-autot ja röntgenautot)

                                                               8711

                                                               Moottoripyörät (myös mopot) ja apumoottorilla varustetut polkupyörät, myös sivuvaunuineen; sivuvaunut

                                                               8713

                                                               Pyörätuolit ja muut liikuntarajoitteisten kulkuvälineet, myös moottoroidut tai muuten mekaanisella kuljetuskoneistolla toimivat

                                                   ii

                                                   moottoriajoneuvojen osat, sellaisina kuin ne kuvataan jäljempänä mainituissa yhdistetyn nimikkeistön (CN) ryhmissä:

                                                               8706 00

                                                               Alustat, moottorein varustetut, nimikkeiden 8701–8705 moottoriajoneuvoja varten

                                                               8707

                                                               Korit (myös ohjaamot), nimikkeiden 8701–8705 moottoriajoneuvoja varten

                                                               8708

                                                               Nimikkeiden 8701–8705 moottoriajoneuvojen osat ja tarvikkeet

                                                               8714

                                                               Nimikkeiden 8711–8713 kulkuneuvojen osat ja tarvikkeet

                                                               8716

                                                               Perävaunut ja puoliperävaunut; muut kuljetusvälineet, ilman mekaanista kuljetuskoneistoa; niiden osat

                                             Australiasta peräisin olevien tavarantoimittajien ja palveluntarjoajien osalta.”,

                        —

                        muutetaan Euroopan unionin sitoumuksia koskevan liiteosan I liitteen 2 huomautuksissa huomautus 2 seuraavasti:

                                       ”2.

                                       Sopimuksen XVIII artiklan määräyksiä ei sovelleta Japanin, Korean, Yhdysvaltojen ja Australian tavarantoimittajiin ja palveluntarjoajiin, jotka eivät hyväksy sopimusten antoa muiden kuin mainittujen osapuolten tavarantoimittajille tai palveluntarjoajille, jotka ovat pieniä tai keskisuuria yrityksiä, EU:n lainsäädännön asiaankuuluvien säännösten nojalla, ennen kuin EU hyväksyy, että ne eivät enää toteuta syrjiviä toimenpiteitä tiettyjen kotimaisten pienten yritysten ja vähemmistöosakasyritysten hyväksi.”

                  Kun Australia liittyy julkisia hankintoja koskevaan sopimukseen, lisätään seuraavat alakohdat Euroopan unionin sitoumuksia koskevan liiteosan I liitteen 3 huomautuksiin huomautuksen 6 r alakohdan jälkeen:

                           ”s)

                           seuraavilla aloilla toimivien hankintayksiköiden suorittamat hankinnat:

                           i

                           tämän liitteen piiriin kuuluva juomaveden tuotanto, kuljetus ja jakelu;

                           ii

                           tämän liitteen piiriin kuuluva sähkön tuotanto, kuljetus ja jakelu;

                           iii

                           tämän liitteen piiriin kuuluvat lentoasemapalvelut;

                           iv

                           tämän liitteen piiriin kuuluvat meri- tai sisävesisatamapalvelut tai muut terminaalipalvelut;

                           v

                           tämän liitteen piiriin kuuluvat kaupunkijuna-, raitiotie-, johdinauto- tai linja-autopalvelut; ja

                           vi

                           tämän liitteen piiriin kuuluvat rautatiekuljetukset;

                     Australiasta peräisin olevien tavaroiden, palvelujen, tavarantoimittajien ja palveluntarjoajien osalta.”


title: Neuvoston päätös (EU) 2018/1574, annettu 16 päivänä lokakuuta 2018, alueiden komitean yhden jäsenen, jota Italian tasavalta on ehdottanut, nimeämisestä

text:
                  19.10.2018

                  FI

                  Euroopan unionin virallinen lehti

                  L 262/60

         NEUVOSTON PÄÄTÖS (EU) 2018/1574,
         annettu 16 päivänä lokakuuta 2018,
         alueiden komitean yhden jäsenen, jota Italian tasavalta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
         ottaa huomioon Italian hallituksen ehdotuksen,
         sekä katsoo seuraavaa:

                     (1)

                     Neuvosto hyväksyi 26 päivänä tammikuuta 2015, 5 päivänä helmikuuta 2015 ja 23 päivänä kesäkuuta 2015 päätökset (EU) 2015/116 (1), (EU) 2015/190 (2) ja (EU) 2015/994 (3) alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi.

                     (2)

                     Yksi alueiden komitean jäsenen paikka on vapautunut Luciano D'ALFONSOn toimikauden päätyttyä,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään seuraava henkilö alueiden komitean jäseneksi jäljellä olevaksi toimikaudeksi eli 25 päivään tammikuuta 2020:

                        —

                        Giovanni LOLLI, Vicepresidente della Regione Abruzzo.

            2 artikla
            Tämä päätös tulee voimaan päivänä, jona se hyväksytään.

            Tehty Luxemburgissa 16 päivänä lokakuuta 2018.

                  Neuvoston puolesta

                  Puheenjohtaja

               G. BLÜMEL

            (1)  Neuvoston päätös (EU) 2015/116, annettu 26 päivänä tammikuuta 2015, alueiden komitean jäsenten ja varajäsenten nimeämisestä 26 päivän tammikuuta 2015 ja 25 päivän tammikuuta 2020 väliseksi kaudeksi (EUVL L 20, 27.1.2015, s. 42).

            (2)  Neuvoston päätös (EU) 2015/190, annettu 5 päivänä helmikuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 31, 7.2.2015, s. 25).

            (3)  Neuvoston päätös (EU) 2015/994, annettu 23 päivänä kesäkuuta 2015, alueiden komitean jäsenten ja varajäsenten nimeämisestä 26 päivänä tammikuuta 2015 alkavaksi ja 25 päivänä tammikuuta 2020 päättyväksi kaudeksi (EUVL L 159, 25.6.2015, s. 70).


title: Neuvoston päätös, annettu 6 päivänä marraskuuta 2018, Euroopan ammatillisen koulutuksen kehittämiskeskuksen johtokunnan kahden jäsenen nimittämisestä Bulgarian ja Portugalin osalta

text:
                  8.11.2018

                  FI

                  Euroopan unionin virallinen lehti

                  C 402/2

         NEUVOSTON PÄÄTÖS,
         annettu 6 päivänä marraskuuta 2018,
         Euroopan ammatillisen koulutuksen kehittämiskeskuksen johtokunnan kahden jäsenen nimittämisestä Bulgarian ja Portugalin osalta
         (2018/C 402/03)
         EUROOPAN UNIONIN NEUVOSTO, joka
         ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
         ottaa huomioon ehdokasluettelot, jotka jäsenvaltioiden hallitukset ovat esittäneet neuvostolle omista edustajistaan ja komissio on esittänyt työnantajajärjestöjen ja työntekijäjärjestöjen edustajista,
         sekä katsoo seuraavaa:

                     (1)

                     Neuvosto nimitti 16 päivänä heinäkuuta 2018 antamallaan päätöksellä (2) ja siihen liittyvällä oikaisulla (3) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2018 alkavaksi ja 17 päivänä syyskuuta 2021 päättyväksi toimikaudeksi.

                     (2)

                     Bulgaria ja Portugali ovat esittäneet ehdokkaat hallitusten edustajiksi,

               ON HYVÄKSYNYT TÄMÄN PÄÄTÖKSEN:

            1 artikla
            Nimitetään seuraavat kaksi henkilöä Euroopan ammatillisen koulutuksen kehittämiskeskuksen johtokunnan jäseniksi 17 päivänä syyskuuta 2021 päättyväksi toimikaudeksi:
            I   HALLITUSTEN EDUSTAJAT:

                        Bulgaria

                        Maria TODOROVA

                        Portugali

                        Sandra RIBEIRO

            2 artikla
            Neuvosto nimittää myöhemmin ne jäsenet, joita ei ole vielä nimetty.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  EYVL L 39, 13.2.1975, s. 1.

            (2)  Neuvoston päätös, annettu 16 päivänä heinäkuuta 2018, Euroopan ammatillisen koulutuksen kehittämiskeskuksen johtokunnan nimittämisestä (2018/C 253/03) (EUVL C 253, 19.7.2018, s. 9).

            (3)  Oikaisu neuvoston päätökseen, annettu 16 päivänä heinäkuuta 2018, Euroopan ammatillisen koulutuksen kehittämiskeskuksen johtokunnan nimittämisestä (EUVL C 325, 14.9.2018, s. 20).


title: Neuvoston päätös (EU) 2018/1663, annettu 6 päivänä marraskuuta 2018, sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa Euroopan unionin puolesta otettavasta kannasta sisävesiliikenteen ammattipätevyyksiä koskevien eurooppalaisten normien hyväksymiseen

text:
                  8.11.2018

                  FI

                  Euroopan unionin virallinen lehti

                  L 278/20

         NEUVOSTON PÄÄTÖS (EU) 2018/1663,
         annettu 6 päivänä marraskuuta 2018,
         sisävesiliikenteen normien laadinnasta vastaavassa eurooppalaisessa komiteassa ja Reinin navigaation keskuskomissiossa Euroopan unionin puolesta otettavasta kannasta sisävesiliikenteen ammattipätevyyksiä koskevien eurooppalaisten normien hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan 1 kohdan yhdessä 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Reinin vesiliikenteestä tehty tarkistettu yleissopimus, jäljempänä ’yleissopimus’, tuli voimaan 14 päivänä huhtikuuta 1967.

                     (2)

                     Yleissopimuksen 46 artiklan mukaan Reinin navigaation keskuskomissio, jäljempänä ’RNKK’, voi antaa jäseniään sitovia päätöslauselmia.

                     (3)

                     RNKK:n yhteyteen perustettiin 3 päivänä kesäkuuta 2015 sisävesiliikenteen alan normien laadinnasta vastaava eurooppalainen komitea, jäljempänä ’CESNI’, kehittämään etenkin aluksiin, tietotekniikkaan ja miehistöön liittyviä sisävesiliikenteen teknisiä normeja eri aloilla.

                     (4)

                     CESNI hyväksyy 8 päivänä marraskuuta 2018 pidettävän kokouksensa aikana sisävesiliikenteen ammattipätevyyksiä koskevia eurooppalaisia normeja, jäljempänä ’ammattipätevyyksiä koskevat normit’. RNKK:n täysistunnossa todennäköisesti hyväksytään päätöslauselma, jossa kyseiset normit sisällytetään Reinillä liikennöivää henkilöstöä koskeviin asetuksiin.

                     (5)

                     On aiheellista määrittää kanta, joka otetaan unionin puolesta CESNIssä ja RNKK:ssa, sillä ammattipätevyyksiä koskevat normit vaikuttavat ratkaisevasti unionin oikeuden ja etenkin Euroopan parlamentin ja neuvoston direktiivin (EU) 2017/2397 (1) sisältöön ja niillä on oikeudellinen vaikutus RNKK:aa koskevien sääntöjen nojalla, kun se hyväksyy kyseiset normit.

                     (6)

                     Liikkuvuuden helpottamiseksi, vesiliikenteen turvallisuuden varmistamiseksi ja ihmisten elämän ja ympäristön suojelemisen varmistamiseksi on tärkeää, että miehistön jäseniä koskevat tekniset vaatimukset ovat mahdollisimman yhdenmukaiset Euroopan eri oikeusjärjestelmissä. Etenkin jäsenvaltioille, jotka ovat myös RNKK:n jäseniä, olisi annettava lupa tukea päätöksiä, joilla RNKK:n säännöt yhdenmukaistetaan unionissa sovellettavien sääntöjen kanssa.

                     (7)

                     CESNIn laatimissa ammattipätevyyksiä koskevissa normeissa määrätään yhdenmukaistetuista eurooppalaisista vähimmäisnormeista, ja niihin sisältyvät pätevyysvaatimukset, käytännön kokeita koskevat vaatimukset, lääketieteellistä kelpoisuutta koskevat vaatimukset ja simulaattoreiden hyväksymisvaatimukset.

                     (8)

                     Direktiivin (EU) 2017/2397 32 artiklassa viitataan 18 päivästä tammikuuta 2022 suoraan CESNIn vahvistamiin ammattipätevyyksiä koskeviin normeihin. Komissiolla on valtuudet sisällyttää kyseisten normien teksti kokonaisuudessaan delegoituihin säädöksiin, tehdä tai päivittää asianmukaisia viittauksia ja vahvistaa soveltamispäivä.

                     (9)

                     Niiden unionin jäsenvaltioiden, jotka ovat CESNIn ja RNKK:n jäseninä, olisi esitettävä unionin kanta yhdessä toimien,

               ON HYVÄKSYNYT TÄMÄN PÄÄTÖKSEN:

            1 artikla

               1.   Sisävesiliikenteen normien laadinnasta vastaavassa eurooppalaisessa komiteassa (CESNI) 8 päivänä marraskuuta 2018 unionin puolesta otettava kanta on puoltaa sisävesiliikenteen ammattipätevyyksiä koskevien eurooppalaisten normien (cesni (18)_29 – cesni (18)_42) hyväksymistä.

               2.   Reinin navigaation keskuskomission (RNKK) täysistunnossa, jossa päätetään sisävesiliikenteen ammattipätevyyksiä koskevista eurooppalaisista normeista (cesni (18)_29 – cesni (18)_42), unionin puolesta otettava kanta on tukea kaikkia ehdotuksia, joilla Reinillä liikennöivää henkilöstöä koskevien asetusten vaatimukset yhdenmukaistetaan sisävesiliikenteen ammattipätevyyksiä koskevien eurooppalaisten normien kanssa.

            2 artikla

               1.   Edellä 1 artiklan 1 kohdassa esitetyn unionin kannan esittävät ne jäsenvaltiot, jotka ovat CESNIn jäseniä, yhdessä toimien.

               2.   Edellä 1 artiklan 2 kohdassa esitetyn unionin kannan esittävät ne jäsenvaltiot, jotka ovat RNKK:n jäseniä, yhdessä toimien.

            3 artikla
            Vähäisistä teknisistä muutoksista 1 artiklassa esitettyihin kantoihin voidaan sopia ilman uutta neuvoston päätöstä.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  Euroopan parlamentin ja neuvoston direktiivi (EU) 2017/2397, annettu 12 päivänä joulukuuta 2017, ammattipätevyyksien tunnustamisesta sisävesiliikenteen alalla sekä neuvoston direktiivien 91/672/ETY ja 96/50/EY kumoamisesta (EUVL L 345, 27.12.2017, s. 53).


title: Neuvoston päätös (EU) 2018/1664, annettu 6 päivänä marraskuuta 2018, kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Lietuvos bankasin ulkopuolisten tilintarkastajien osalta

text:
                  8.11.2018

                  FI

                  Euroopan unionin virallinen lehti

                  L 278/22

         NEUVOSTON PÄÄTÖS (EU) 2018/1664,
         annettu 6 päivänä marraskuuta 2018,
         kansallisten keskuspankkien ulkopuolisten tilintarkastajien hyväksymisestä tehdyn päätöksen 1999/70/EY muuttamisesta Lietuvos bankasin ulkopuolisten tilintarkastajien osalta
         EUROOPAN UNIONIN NEUVOSTO, joka
         ottaa huomioon Euroopan unionista tehtyyn sopimukseen ja Euroopan unionin toiminnasta tehtyyn sopimukseen liitetyn, Euroopan keskuspankkijärjestelmän ja Euroopan keskuspankin perussäännöstä tehdyn pöytäkirjan N:o 4 ja erityisesti sen 27.1 artiklan,
         ottaa huomioon Euroopan unionin neuvostolle Lietuvos bankasin ulkopuolisista tilintarkastajista 4 päivänä lokakuuta 2018 annetun Euroopan keskuspankin suosituksen (EKP/2018/23) (1),
         sekä katsoo seuraavaa:

                     (1)

                     Euroopan keskuspankin (EKP) neuvoston suosittelemat ja Euroopan unionin neuvoston hyväksymät riippumattomat ulkopuoliset tilintarkastajat tarkastavat EKP:n ja niiden jäsenvaltioiden kansallisten keskuspankkien tilit, joiden rahayksikkö on euro.

                     (2)

                     Lietuvos bankasin ulkopuolisten tilintarkastajien toimikausi päättyi tilikauden 2017 tilintarkastuksen jälkeen.

                     (3)

                     EKP suositteli 18 päivänä toukokuuta 2018 antamallaan suosituksella (EKP/2018/15) (2), että UAB Deloitte Lietuva nimitetään Lietuvos bankasin ulkopuolisiksi tilintarkastajiksi tilikausiksi 2018–2021. UAB Deloitte Lietuva ei ottanut tehtävää vastaan. Tämän vuoksi on tarpeen nimittää ulkopuoliset tilintarkastajat tilikausiksi 2018–2021.

                     (4)

                     EKP:n neuvosto on suositellut, että UAB Ernst & Young Baltic nimitetään Lietuvos bankasin ulkopuolisiksi tilintarkastajiksi tilikausiksi 2018–2021.

                     (5)

                     Neuvoston päätös 1999/70/EY (3) olisi näin ollen muutettava vastaavasti,

               ON HYVÄKSYNYT TÄMÄN PÄÄTÖKSEN:

            1 artikla
            Korvataan päätöksen 1999/70/EY 1 artiklan 19 kohta seuraavasti:

                  ”19.   UAB Ernst & Young Baltic hyväksytään Lietuvos bankasin ulkopuolisiksi tilintarkastajiksi tilikausiksi 2018–2021.”

            2 artikla
            Tämä päätös tulee voimaan päivänä, jona se annetaan tiedoksi.

            3 artikla
            Tämä päätös on osoitettu Euroopan keskuspankille.

            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  EUVL C 370, 12.10.2018, s. 1.

            (2)  Euroopan keskuspankin suositus, annettu 18 päivänä toukokuuta 2018, Euroopan unionin neuvostolle Lietuvos bankasin ulkopuolisista tilintarkastajista (EKP/2018/15) (EUVL C 181, 28.5.2018, s. 1).

            (3)  Neuvoston päätös 1999/70/EY, tehty 25 päivänä tammikuuta 1999, kansallisten keskuspankkien ulkopuolisten tilintarkastajien hyväksymisestä (EYVL L 22, 29.1.1999, s. 69).


title: Neuvoston päätös (EU, Euratom) 2018/1665, annettu 6 päivänä marraskuuta 2018, Euroopan talous- ja sosiaalikomitean jäsenen, jota Luxemburgin suurherttuakunta on ehdottanut, nimeämisestä

text:
                  8.11.2018

                  FI

                  Euroopan unionin virallinen lehti

                  L 278/23

         NEUVOSTON PÄÄTÖS (EU, Euratom) 2018/1665,
         annettu 6 päivänä marraskuuta 2018,
         Euroopan talous- ja sosiaalikomitean jäsenen, jota Luxemburgin suurherttuakunta on ehdottanut, nimeämisestä
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
         ottaa huomioon Euroopan atomienergiayhteisön perustamissopimuksen ja erityisesti sen 106 A artiklan,
         ottaa huomioon Luxemburgin hallituksen ehdotuksen,
         ottaa huomioon Euroopan komission lausunnon,
         sekä katsoo seuraavaa:

                     (1)

                     Neuvosto hyväksyi 18 päivänä syyskuuta 2015 ja 1 päivänä lokakuuta 2015 päätökset (EU, Euratom) 2015/1600 (1) ja (EU, Euratom) 2015/1790 (2) Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi.

                     (2)

                     Yksi Euroopan talous- ja sosiaalikomitean jäsenen paikka on vapautunut Christophe HANSENin toimikauden päätyttyä,

               ON HYVÄKSYNYT TÄMÄN PÄÄTÖKSEN:

            1 artikla
            Nimetään Claudine OTTO, Conseiller en affaires européennes, avis et affaires juridiques à la Chambre de Commerce, Euroopan talous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2020.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  Neuvoston päätös (EU, Euratom) 2015/1600, annettu 18 päivänä syyskuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 248, 24.9.2015, s. 53).

            (2)  Neuvoston päätös (EU, Euratom) 2015/1790, annettu 1 päivänä lokakuuta 2015, Euroopan talous- ja sosiaalikomitean jäsenten nimeämisestä 21 päivänä syyskuuta 2015 alkavaksi ja 20 päivänä syyskuuta 2020 päättyväksi kaudeksi (EUVL L 260, 7.10.2015, s. 23).


title: Neuvoston päätös (EU) 2018/1714, annettu 6 päivänä marraskuuta 2018, Euroopan unionin ja sen jäsenvaltioiden sekä Australian välisellä puitesopimuksella perustetussa sekakomiteassa Euroopan unionin puolesta otettavasta kannasta sekakomitean työjärjestyksen ja sen alakomiteoiden ja työryhmien työjärjestyksen hyväksymiseen

text:
                  14.11.2018

                  FI

                  Euroopan unionin virallinen lehti

                  L 286/22

         NEUVOSTON PÄÄTÖS (EU) 2018/1714,
         annettu 6 päivänä marraskuuta 2018,
         Euroopan unionin ja sen jäsenvaltioiden sekä Australian välisellä puitesopimuksella perustetussa sekakomiteassa Euroopan unionin puolesta otettavasta kannasta sekakomitean työjärjestyksen ja sen alakomiteoiden ja työryhmien työjärjestyksen hyväksymiseen
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 212 artiklan 1 kohdan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan unionin ja sen jäsenvaltioiden sekä Australian välinen puitesopimus (1), jäljempänä ’sopimus’, allekirjoitettiin Manilassa 7 päivänä elokuuta 2017, ja sitä on sovellettu osittain väliaikaisesti 4 päivästä lokakuuta 2018 alkaen.

                     (2)

                     Sopimuksen 56 artiklan 1 kohdalla perustetaan sekakomitea, jonka tehtävänä on muun muassa edistää sopimuksen tosiasiallista täytäntöönpanoa.

                     (3)

                     Sopimuksen 56 artiklan 4 kohdassa määrätään, että sekakomitea vahvistaa työjärjestyksensä ja voi perustaa alakomiteoita ja työryhmiä käsittelemään erityiskysymyksiä.

                     (4)

                     Sekakomitean työjärjestys ja sen alakomiteoiden ja työryhmien työjärjestys olisi hyväksyttävä mahdollisimman pian sopimuksen tosiasiallisen täytäntöönpanon varmistamiseksi.

                     (5)

                     Unionin kannan sekakomiteassa sekakomitean työjärjestyksen vahvistamiseen sekä sen alakomiteoiden ja työryhmien työjärjestyksen vahvistamiseen olisi sen vuoksi perustuttava tähän liitettyihin sekakomitean päätösluonnoksiin,

               ON HYVÄKSYNYT TÄMÄN PÄÄTÖKSEN:

            1 artikla
            Euroopan unionin ja sen jäsenvaltioiden sekä Australian välisen puitesopimuksen 56 artiklalla perustetun sekakomitean ensimmäisessä kokouksessa unionin puolesta otettava kanta sekakomitean työjärjestyksen vahvistamiseen sekä sen alakomiteoiden ja työryhmien työjärjestyksen vahvistamiseen perustuu tähän päätökseen liitettyihin sekakomitean päätösluonnoksiin.

            2 artikla
            Tämä päätös tulee voimaan päivänä, jona se hyväksytään.

            Tehty Brysselissä 6 päivänä marraskuuta 2018.

                  Neuvoston puolesta

                  Puheenjohtaja

               H. LÖGER

            (1)  EUVL L 237, 15.9.2017, s. 7.

            LUONNOS
            EU–AUSTRALIA-SEKAKOMITEAN PÄÄTÖS N:o …/2018,
            annettu … päivänä …kuuta …,
            sekakomitean työjärjestyksen vahvistamisesta
            EU–AUSTRALIA-SEKAKOMITEA, joka
            ottaa huomioon Euroopan unionin ja sen jäsenvaltioiden sekä Australian välisen puitesopimuksen (1), jäljempänä ’sopimus’, ja erityisesti sen 56 artiklan,
            sekä katsoo seuraavaa:

                        (1)

                        Osia sopimuksesta on sovellettu väliaikaisesti 4 päivästä lokakuuta 2018 lähtien.

                        (2)

                        Sopimuksen 56 artiklan 1 kohdan mukaisesti perustetaan sekakomitea, joka koostuu osapuolten edustajista.

                        (3)

                        Sopimuksen 56 artiklan 4 kohdan mukaisesti sekakomitea vahvistaa työjärjestyksensä,

                  ON HYVÄKSYNYT TÄMÄN PÄÄTÖKSEN:

               1 artikla
               Hyväksytään sekakomitean työjärjestys sellaisena kuin se on esitetty tämän päätöksen liitteessä.

               2 artikla
               Tämä päätös tulee voimaan päivänä, jona se hyväksytään.

               Allekirjoitettu …

                     EU–Australia-sekakomitean puolesta

                     Puheenjohtajat

               (1)  EUVL L 237, 15.9.2017, s. 7.

            LIITE
            SEKAKOMITEAN TYÖJÄRJESTYS

               1 artikla
               Tehtävät ja kokoonpano

                  1.   Sekakomitea hoitaa tehtäviä, joista määrätään sopimuksen 56 artiklassa.

                  2.   Sekakomitea muodostuu osapuolten asianmukaisen tason edustajista.

               2 artikla
               Puheenjohtaja
               Sekakomitean puheenjohtajina toimivat osapuolet yhdessä.

               3 artikla
               Kokoukset

                  1.   Sekakomitea kokoontuu yleensä kerran vuodessa, elleivät osapuolet toisin päätä. Puheenjohtajat kutsuvat koolle kokoukset, jotka pidetään vuorotellen Brysselissä ja Canberrassa yhteisesti sovittavana päivänä. Jos osapuolet niin sopivat, kumman tahansa osapuolen pyynnöstä voidaan järjestää sekakomitean ylimääräisiä kokouksia.

                  2.   Sekakomitea kokoontuu yleensä ylempien virkamiesten tasolla, mutta se voi kokoontua myös ministeritasolla.

               4 artikla
               Julkisuus
               Jolleivät osapuolet toisin sovi, sekakomitean kokoukset eivät ole julkisia.

               5 artikla
               Kokousten osallistujat

                  1.   Osapuolten valtuuskuntien aiottu kokoonpano ilmoitetaan puheenjohtajille sihteereiden välityksellä ennen kutakin kokousta.

                  2.   Sekakomitean kokouksiin voidaan osapuolten yhteisestä sopimuksesta kutsua tarvittaessa asiantuntijoita tai muiden elinten edustajia joko tarkkailijoina tai antamaan tietoja erityisistä kysymyksistä.

               6 artikla
               Sihteerit
               Yksi Euroopan ulkosuhdehallinnon edustaja ja yksi Australian ulkoasiain- ja kauppaministeriön edustaja toimivat yhdessä sekakomitean sihteereinä. Kaikki puheenjohtajille tarkoitetut tai heiltä peräisin olevat tiedonannot välitetään sihteereille.

               7 artikla
               Kokousten esityslistat

                  1.   Puheenjohtajat laativat kutakin kokousta varten alustavan esityslistan. Se ja muut tarvittavat asiakirjat lähetetään toiselle osapuolelle viimeistään 15 päivää ennen kokousta.

                  2.   Alustavaan esityslistaan sisältyvät asiat, jotka on toimitettu puheenjohtajille viimeistään 21 päivää ennen kyseistä kokousta.

                  3.   Sekakomitea hyväksyy lopullisen esityslistan kunkin kokouksen alussa. Osapuolten niin sopiessa esityslistalle voidaan ottaa asioita, joita ei ole alustavassa esityslistassa.

                  4.   Puheenjohtajat voivat osapuolten suostumuksella tarvittaessa lyhentää 7 artiklan 1 ja 2 kohdassa tarkoitettuja määräaikoja.

               8 artikla
               Pöytäkirjat

                  1.   Sihteerit laativat yhdessä jokaisesta kokouksesta pöytäkirjaluonnoksen 30 kalenteripäivän kuluessa kokouksen päättymisestä. Pöytäkirjaluonnos perustuu puheenjohtajien laatimaan yhteenvetoon sekakomitean tekemistä päätelmistä.

                  2.   Osapuolet hyväksyvät pöytäkirjaluonnoksen 45 kalenteripäivän kuluessa kokouksen päättymisestä tai osapuolten sopimaan muuhun päivään mennessä. Kun pöytäkirjaluonnoksesta on päästy yhteisymmärrykseen, puheenjohtajat ja sihteerit allekirjoittavat kaksi alkuperäiskappaletta. Kumpikin osapuoli saa yhden alkuperäiskappaleen.

               9 artikla
               Päätökset ja suositukset

                  1.   Sekakomitea antaa päätöksensä tai suosituksensa osapuolten yksimielisellä päätöksellä sopimuksen 56 artiklan 4 kohdan mukaisesti.

                  2.   Sekakomitea voi antaa päätöksiä tai suosituksia kirjallisella menettelyllä. Tällöin osapuolet sopivat yhdessä menettelyn enimmäiskestosta. Jos kumpikaan osapuoli ei ole kyseisen ajan päätyttyä ilmaissut vastustavansa ehdotettua päätöstä tai suositusta, puheenjohtajat julistavat päätöksen tai suosituksen hyväksytyksi yhteisestä suostumuksesta.

                  3.   Sekakomitean päätöksille ja suosituksille annetaan otsikko ”päätös” tai ”suositus”, jonka jäljessä on järjestysnumero, niiden antamispäivä sekä kuvaus aiheesta. Kussakin päätöksessä ilmoitetaan sen voimaantulopäivä.

                  4.   Sekakomitean antamat päätökset ja suositukset laaditaan kahtena puheenjohtajien allekirjoittamana kappaleena.

                  5.   Kumpikin osapuoli voi päättää julkaista sekakomitean päätökset ja suositukset omassa virallisessa lehdessään.

               10 artikla
               Kirjeenvaihto

                  1.   Sekakomitealle osoitettu kirjeenvaihto ohjataan sen osapuolen sihteerille, jota kirjeenvaihdon laatija edustaa, ja sihteeri puolestaan ilmoittaa siitä toiselle sihteerille.

                  2.   Sihteerit varmistavat, että sekakomitealle osoitettu kirjeenvaihto toimitetaan eteenpäin puheenjohtajille ja tarvittaessa jaetaan 11 artiklan mukaisesti.

                  3.   Sihteeristö toimittaa puheenjohtajien lähettämän kirjeenvaihdon osapuolille ja tarvittaessa jakaa sen 11 artiklan mukaisesti.

                  4.   Puheenjohtajille osoitettua ja heiltä lähtevää kirjeenvaihtoa voidaan käydä missä tahansa kirjallisessa muodossa, myös sähköpostitse.

               11 artikla
               Asiakirjat
               Jos asioiden käsittely sekakomiteassa perustuu asiakirjoihin, sihteerit numeroivat kyseiset asiakirjat ja jakavat ne kokouksen osanottajille.

               12 artikla
               Kulut

                  1.   Kukin osapuoli vastaa sille sekakomitean kokouksiin osallistumisesta aiheutuvista henkilöstö-, matka- ja oleskelukuluista sekä postitus- ja televiestintäkuluista.

                  2.   Kokouksen järjestävä osapuoli vastaa kokousten järjestelyihin liittyvistä kuluista sekä asiakirjojen kopiointikuluista.

               13 artikla
               Työjärjestyksen muutokset
               Osapuolet voivat yhdessä päättää muuttaa työjärjestystä 9 artiklan mukaisesti.

               14 artikla
               Alakomiteat ja työryhmät

                  1.   Sekakomitea voi päättää perustaa alakomiteoita ja työryhmiä avustamaan sitä tehtäviensä hoitamisessa.

                  2.   Sekakomitea voi päättää muuttaa alakomitean tai työryhmän vastuualuetta tai lopettaa minkä tahansa perustamansa alakomitean tai työryhmän.

            LUONNOS
            EU–AUSTRALIA-SEKAKOMITEAN PÄÄTÖS N:o …/2018,
            annettu … päivänä …kuuta …,
            sen alakomiteoiden ja työryhmien työjärjestyksen vahvistamisesta
            EU–AUSTRALIA-SEKAKOMITEA, joka
            ottaa huomioon Euroopan unionin ja sen jäsenvaltioiden sekä Australian välisen puitesopimuksen (1), jäljempänä ’sopimus’, ja erityisesti sen 56 artiklan sekä sekakomitean työjärjestyksen 14 artiklan,
            sekä katsoo, että sekakomitean työjärjestyksen 14 artiklan 1 kohdassa määrätään, että sekakomitea voi perustaa alakomiteoita ja työryhmiä avustamaan sitä tehtäviensä hoitamisessa,
            ON HYVÄKSYNYT TÄMÄN PÄÄTÖKSEN:

               1 artikla
               Hyväksytään sekakomitean alakomiteoiden ja työryhmien työjärjestys sellaisena kuin se on esitetty tämän päätöksen liitteessä.

               2 artikla
               Tämä päätös tulee voimaan päivänä, jona se hyväksytään.

               Allekirjoitettu …

                     EU–Australia-sekakomitean puolesta

                     Puheenjohtajat

               (1)  EUVL L 237, 15.9.2017, s. 7.

            LIITE
            SEKAKOMITEAN ALAKOMITEOIDEN JA TYÖRYHMIEN TYÖJÄRJESTYS

               1 artikla
               Alakomiteat ja työryhmät voivat keskustella sopimuksen täytäntöönpanosta omilla vastuualueillaan. Ne voivat keskustella myös asiaankuuluvan kahdenvälisen yhteistyön alaan liittyvistä aiheista tai erityisistä hankkeista.

               2 artikla

                  1.   Alakomiteat ja työryhmät työskentelevät sekakomitean alaisuudessa. Ne raportoivat ja toimittavat pöytäkirjansa ja päätelmänsä puheenjohtajille 30 kalenteripäivän kuluessa kunkin kokouksen päättymisestä.

                  2.   Alakomiteoilla ja työryhmillä ei ole päätösvaltaa, mutta ne voivat antaa suosituksia sekakomitealle.

               3 artikla

                  1.   Alakomiteat ja työryhmät muodostuvat osapuolten edustajista.

                  2.   Alakomiteat ja työryhmät voivat kutsua asiantuntijoita kokouksiinsa ja kuulla heitä tietyissä esityslistalla olevissa asioissa.

               4 artikla
               Alakomiteoiden ja työryhmien puheenjohtajina toimivat osapuolet yhdessä.

               5 artikla
               Kummankin osapuolen edustajat toimivat yhdessä kunkin alakomitean ja työryhmän sihteereinä.

               6 artikla

                  1.   Alakomiteat ja työryhmät kokoontuvat aina olosuhteiden sitä edellyttäessä jommankumman osapuolen kirjallisesta pyynnöstä. Kukin kokous pidetään osapuolten yhteisesti sopimassa paikassa ja niiden yhteisesti sopimana päivänä.

                  2.   Jos jompikumpi osapuoli pyytää alakomitean tai työryhmän kokousta, toisen osapuolen sihteeri vastaa pyyntöön 15 työpäivän kuluessa pyynnön vastaanottamisesta. Erityisen kiireellisissä tapauksissa alakomiteoiden ja työryhmien kokoukset voidaan kutsua koolle lyhyemmällä varoitusajalla osapuolten niin sopiessa.

                  3.   Sihteerit kutsuvat yhdessä koolle alakomiteoiden ja työryhmien kokoukset.

               7 artikla

                  1.   Kumpi tahansa osapuoli voi pyytää puheenjohtajia lisäämään asian kokouksen esityslistalle. Tällaiset pyynnöt on toimitettava sihteereille vähintään 15 työpäivää ja niiden tueksi esitettävä mahdollinen asiakirja-aineisto vähintään kymmenen työpäivää ennen kokousta.

                  2.   Sihteerit toimittavat esityslistaluonnoksen osapuolille viimeistään viisi työpäivää ennen kokousta. Poikkeustapauksissa osapuolet voivat yhdessä päättää lisätä asioita esityslistalle lyhyellä varoitusajalla.

               8 artikla
               Sihteerit laativat yhdessä kustakin kokouksesta pöytäkirjaluonnoksen.

               9 artikla
               Jolleivät osapuolet toisin sovi, alakomiteoiden ja työryhmien kokoukset eivät ole julkisia.


title: Neuvoston päätös (EU) 2018/1875, annettu 26 päivänä marraskuuta 2018, valtioiden välisen kansainvälisen rautatiekuljetusten järjestön (OTIF) teknisten kysymysten asiantuntijakomissiossa Euroopan unionin puolesta esitettävästä kannasta tiettyihin muutoksiin, joiden kohteena ovat yhtenäiset tekniset määräykset – yleiset määräykset – osajärjestelmät (UTP GEN-B) ja yhtenäiset tekniset määräykset – tavaraliikenteen telemaattiset sovellukset (UTP TAF)

text:
                  30.11.2018

                  FI

                  Euroopan unionin virallinen lehti

                  L 306/50

         NEUVOSTON PÄÄTÖS (EU) 2018/1875,
         annettu 26 päivänä marraskuuta 2018,
         valtioiden välisen kansainvälisen rautatiekuljetusten järjestön (OTIF) teknisten kysymysten asiantuntijakomissiossa Euroopan unionin puolesta esitettävästä kannasta tiettyihin muutoksiin, joiden kohteena ovat yhtenäiset tekniset määräykset – yleiset määräykset – osajärjestelmät (UTP GEN-B) ja yhtenäiset tekniset määräykset – tavaraliikenteen telemaattiset sovellukset (UTP TAF)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 91 artiklan yhdessä sen 218 artiklan 9 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Unioni liittyi neuvoston päätöksellä 2013/103/EU (1)9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen, sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, jäljempänä ’COTIF-yleissopimus’.

                     (2)

                     Kaikki jäsenvaltiot Kyprosta ja Maltaa lukuun ottamatta ovat COTIF-yleissopimuksen sopimuspuolia ja soveltavat sitä.

                     (3)

                     Valtioiden välisen kansainvälisten rautatiekuljetusten järjestön teknisten kysymysten asiantuntijakomissio, jäljempänä ’CTE’, perustettiin COTIF-yleissopimuksen 8 artiklan nojalla. COTIF-yleissopimuksen 20 artiklan 1 kohdan b alakohdan sekä sen liitteen F (APTU) 6 ja 8 a artiklan mukaan CTE:llä on toimivalta tehdä päätöksiä yhtenäisten teknisten määräysten, jäljempänä ’UTP-määräykset’, hyväksymisestä tai UTP-määräysten muuttamisesta COTIF-yleissopimuksen liitteen F (APTU) ja liitteen G (ATMF) perusteella annettavan määräyksen hyväksymisestä.

                     (4)

                     CTE päätti 12 ja 13 päivänä kesäkuuta 2018 pitämänsä 11. kokouksen jälkeen hyväksyä kirjallisella menettelyllä UTP GEN-B -määräysten 2.1, 2.2 ja 2.3 kohdan muutokset, joilla infrastruktuuriosajärjestelmien määritelmään sisällytetään tasoristeykset ja muut tekniset rakenteet, kuten sillat, tämän päätöksen lisäasiakirjan mukaisesti.

                     (5)

                     Kyseisten muutosten tavoitteena on saattaa UTP GEN-B -määräyksissä oleva osajärjestelmien määritelmä Euroopan parlamentin ja neuvoston direktiivin (EU) 2016/797 (2) liitteessä II olevan unionin osajärjestelmien määritelmän mukaiseksi sisällyttämällä tasoristeykset ja muut tekniset rakenteet, kuten sillat, infrastruktuuriosajärjestelmien määritelmään.

                     (6)

                     Ehdotetut muutokset ovat unionin lainsäädännön ja strategisten tavoitteiden mukaisia, sillä niillä edistetään OTIFin lainsäädännön yhdenmukaistamista unionin lainsäädännön kanssa, ja unionin olisi siksi kannatettava näitä muutoksia.

                     (7)

                     On aiheellista määrittää CTE:ssä unionin puolesta esitettävä kanta, sillä COTIF-yleissopimuksen liitteeseen F (APTU) perustuvat UTP GEN-B -määräysten 2.1, 2.2 ja 2.3 kohdan muutokset sitovat unionia. Lisäksi on aiheellista kannattaa kaikkea UTP TAF -määräysten yhdenmukaistamista unionin yhteentoimivuuden teknisten eritelmien (TAF YTE) kanssa,

               ON HYVÄKSYNYT TÄMÄN PÄÄTÖKSEN:

            1 artikla
            Kansainvälisiä rautatiekuljetuksia koskevan yleissopimuksen teknisten kysymysten asiantuntijakomissiossa unionin puolesta esitettävä kanta tiettyihin muutoksiin, joiden kohteena ovat yhtenäiset tekniset määräykset – yleiset määräykset – osajärjestelmät (UTP GEN B), 2.1, 2.2 ja 2.3 kohta, sekä yhtenäiset tekniset määräykset – tavaraliikenteen telemaattiset sovellukset (UTP TAF), on esitetty tämän päätöksen lisäasiakirjassa.

            2 artikla
            Kun CTE:n päätökset on hyväksytty, ne julkaistaan voimaantulopäivineen Euroopan unionin virallisessa lehdessä.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 26 päivänä marraskuuta 2018.

                  Neuvoston puolesta

                  Puheenjohtaja

               J. BOGNER-STRAUSS

            (1)  Neuvoston päätös 2013/103/EU, annettu 16 päivänä kesäkuuta 2011, Euroopan unionin liittymistä 9 päivänä toukokuuta 1980 tehtyyn kansainvälisiä rautatiekuljetuksia koskevaan yleissopimukseen (COTIF), sellaisena kuin se on muutettuna 3 päivänä kesäkuuta 1999 tehdyllä Vilnan pöytäkirjalla, koskevan Euroopan unionin ja Valtioiden välisen kansainvälisten rautatiekuljetusten järjestön välisen sopimuksen allekirjoittamisesta ja tekemisestä (EUVL L 51, 23.2.2013, s. 1).

            (2)  Euroopan parlamentin ja neuvoston direktiivi (EU) 2016/797, annettu 11 päivänä toukokuuta 2016, rautatiejärjestelmän yhteentoimivuudesta Euroopan unionissa (EUVL L 138, 26.5.2016, s. 44).

            LIITE

               Muutokset, joita OTIFin teknisten kysymysten asiantuntijakomissio ehdottaa hyväksyttäviksi kirjallisessa menettelyssä

                        1.

                        Äänestetään niiden muutosten puolesta, joita teknisten kysymysten asiantuntijakomissio, jäljempänä ’CTE’, ehdottaa yhtenäisten teknisten määräysten UTP GEN B 2.1. 2.2 ja 2.3 kohtaan, sellaisina kuin ne esitetään CTE:n valmisteluasiakirjassa TECH-18010-CTE11-5 ja jäljempänä:
                        ”2.1   Infrastruktuuri
                        Infrastruktuuri kuuluu COTIF-yleissopimuksen piiriin siltä osin kuin siinä on kyse liitännöistä kalustoyksiköiden kanssa. […]
                        2.2   Energia
                        Energia kuuluu COTIF-yleissopimuksen piiriin vain siltä osin kuin siinä on kyse liitännöistä kalustoyksiköiden kanssa. Sen vuoksi energiaosajärjestelmä käsittää ainoastaan ilmajohdot (ajojohtimet) ja toimitetun energian laadun.
                        2.3   Ratalaitteiden ohjaus, hallinta ja merkinanto

                           Ratalaitteiden ohjaus, hallinta ja merkinanto kuuluvat COTIF-yleissopimuksen piiriin […] siltä osin kuin niissä on kyse liitännöistä kalustoyksiköiden kanssa.”

                        2.

                        Äänestetään niiden muutosten puolesta, joita CTE ehdottaa UTP TAF -määräyksiin ja joilla päivitetään UTP TAF -määräyksissä oleva teknisten asiakirjojen luettelo TAF YTE:n vastaavalla tarkistetulla luettelolla (lisäys I).


title: Neuvoston päätös (EU) 2018/1869, annettu 26 päivänä marraskuuta 2018, Euroopan unionin ja Brasilian liittotasavallan välisen diplomaatti-, virka- tai virkamatkapassin haltijoiden lyhytaikaista oleskelua koskevan viisumivapaussopimuksen muuttamista koskevan Euroopan unionin ja Brasilian liittotasavallan välisen sopimuksen allekirjoittamisesta unionin puolesta

text:
                  30.11.2018

                  FI

                  Euroopan unionin virallinen lehti

                  L 306/1

         NEUVOSTON PÄÄTÖS (EU) 2018/1869,
         annettu 26 päivänä marraskuuta 2018,
         Euroopan unionin ja Brasilian liittotasavallan välisen diplomaatti-, virka- tai virkamatkapassin haltijoiden lyhytaikaista oleskelua koskevan viisumivapaussopimuksen muuttamista koskevan Euroopan unionin ja Brasilian liittotasavallan välisen sopimuksen allekirjoittamisesta unionin puolesta
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 77 artiklan 2 kohdan a alakohdan yhdessä sen 218 artiklan 5 kohdan kanssa,
         ottaa huomioon Euroopan komission ehdotuksen,
         sekä katsoo seuraavaa:

                     (1)

                     Euroopan parlamentin ja neuvoston asetuksella (EU) N:o 610/2013 (1) tehtiin horisontaalisia muutoksia unionin viisumi- ja rajasäännöstöön ja määriteltiin lyhytaikainen oleskelu siten, että se on enintään 90 päivää minkä tahansa 180 päivän jakson aikana.

                     (2)

                     Tämä uusi määritelmä on tarpeen sisällyttää Euroopan unionin ja Brasilian liittotasavallan väliseen diplomaatti-, virka- tai virkamatkapassin haltijoiden lyhytaikaista oleskelua koskevaan viisumivapaussopimukseen (2) lyhytaikaista oleskelua koskevan unionin järjestelmän yhdenmukaistamiseksi.

                     (3)

                     Neuvosto antoi 9 päivänä lokakuuta 2014 komissiolle luvan aloittaa neuvottelut Brasilian liittotasavallan kanssa Euroopan unionin ja Brasilian liittotasavallan välisestä sopimuksesta, jolla muutetaan Euroopan unionin ja Brasilian liittotasavallan välistä diplomaatti-, virka- tai virkamatkapassin haltijoiden lyhytaikaista oleskelua koskevaa viisumivapaussopimusta, jäljempänä ’sopimus’. Sopimusta koskevat neuvottelut saatiin menestyksekkäästi päätökseen parafoimalla sopimus 31 päivänä lokakuuta 2017.

                     (4)

                     Tällä päätöksellä kehitetään niitä Schengenin säännöstön määräyksiä, joihin Yhdistynyt kuningaskunta ei osallistu neuvoston päätöksen 2000/365/EY (3) mukaisesti; Yhdistynyt kuningaskunta ei sen vuoksi osallistu tämän päätöksen hyväksymiseen, päätös ei sido Yhdistynyttä kuningaskuntaa eikä sitä sovelleta Yhdistyneeseen kuningaskuntaan.

                     (5)

                     Tällä päätöksellä kehitetään niitä Schengenin säännöstön määräyksiä, joihin Irlanti ei osallistu neuvoston päätöksen 2002/192/EY (4) mukaisesti; Irlanti ei sen vuoksi osallistu tämän päätöksen hyväksymiseen, päätös ei sido Irlantia eikä sitä sovelleta Irlantiin.

                     (6)

                     Sopimus olisi allekirjoitettava, ja tämän päätöksen liitteenä olevan julistuksen teksti sekä sopimukseen liitettyjen yhteisten julistusten tekstit olisi hyväksyttävä unionin puolesta,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa allekirjoittaa Euroopan unionin ja Brasilian liittotasavallan välisen diplomaatti-, virka- tai virkamatkapassin haltijoiden lyhytaikaista oleskelua koskevan viisumivapaussopimuksen muuttamista koskeva Euroopan unionin ja Brasilian liittotasavallan välinen sopimus unionin puolesta sillä varauksella, että mainitun sopimuksen tekeminen saatetaan päätökseen (5).

            2 artikla
            Hyväksytään unionin puolesta tämän päätöksen liitteenä olevan julistuksen teksti sekä sopimukseen liitettyjen yhteisten julistusten tekstit.

            3 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 26 päivänä marraskuuta 2018.

                  Neuvoston puolesta

                  Puheenjohtaja

               J. BOGNER-STRAUSS

            (1)  Euroopan parlamentin ja neuvoston asetus (EU) N:o 610/2013, annettu 26 päivänä kesäkuuta 2013, henkilöiden liikkumista rajojen yli koskevasta yhteisön säännöstöstä (Schengenin rajasäännöstö) annetun Euroopan parlamentin ja neuvoston asetuksen (EY) N:o 562/2006, Schengenin sopimuksen soveltamisesta tehdyn yleissopimuksen, neuvoston asetusten (EY) N:o 1683/95 ja (EY) N:o 539/2001 sekä Euroopan parlamentin ja neuvoston asetusten (EY) N:o 767/2008 ja (EY) N:o 810/2009 muuttamisesta (EUVL L 182, 29.6.2013, s. 1).

            (2)  EUVL L 66, 12.3.2011, s. 2.

            (3)  Neuvoston päätös 2000/365/EY, tehty 29 päivänä toukokuuta 2000, Ison-Britannian ja Pohjois-Irlannin yhdistyneen kuningaskunnan pyynnöstä saada osallistua joihinkin Schengenin säännöstön määräyksiin (EYVL L 131, 1.6.2000, s. 43).

            (4)  Neuvoston päätös 2002/192/EY, tehty 28 päivänä helmikuuta 2002, Irlannin pyynnöstä saada osallistua joihinkin Schengenin säännöstön määräyksiin (EYVL L 64, 7.3.2002, s. 20).

            (5)  Sopimuksen teksti julkaistaan yhdessä sen tekemistä koskevan päätöksen kanssa.

            LIITE

               Unionin julistus rajanylitystietojärjestelmän (EES) perustamisesta annetun asetuksen (EU) 2017/2226 voimaantulosta ja Schengenin säännöstöä täysimääräisesti soveltavista jäsenvaltioista

            Euroopan parlamentin ja neuvoston asetus (EU) 2017/2226, annettu 30 päivänä marraskuuta 2017, rajanylitystietojärjestelmän (EES) perustamisesta jäsenvaltioiden ulkorajat ylittävien kolmansien maiden kansalaisten maahantuloa, maastalähtöä ja pääsyn epäämistä koskevien tietojen rekisteröimiseksi ja edellytysten määrittämisestä pääsylle EES:n tietoihin lainvalvontatarkoituksissa sekä Schengenin sopimuksen soveltamisesta tehdyn yleissopimuksen ja asetusten (EY) N:o 767/2008 ja (EU) N:o 1077/2011 muuttamisesta tuli voimaan 29 päivänä joulukuuta 2017.
            Näin ollen asetuksen (EU) 2017/2226 soveltamispäivästä (1) tätä sopimusta sovellettaessa Schengenin säännöstöä täysimääräisesti soveltavilla jäsenvaltioilla tarkoitetaan rajanylitystietojärjestelmää ulkorajoilla käyttäviä jäsenvaltioita. Enintään 90 päivää minkä tahansa 180 päivän jakson aikana lasketaan ottaen huomioon oleskelu kaikissa rajanylitystietojärjestelmää ulkorajoilla käyttävissä jäsenvaltioissa.

               (1)  Komissio päättää soveltamispäivästä asetuksen (EU) 2017/2226 73 artiklan mukaisesti.


Neuvoston asetukseen (EY) N:o 139/2004 perustuva komission päätös (tehty 03/12/2018) keskittymän (Asia N:o COMP/M.9025 - PIZZA HUT INTERNATIONAL, LLC / TELEPIZZA GROUP, S.A.) julistamisesta yhteismarkkinoille soveltuvaksi. (Ainoastaan englanninkielinen teksti on todistusvoimainen)


title: Neuvoston päätös (YUTP) 2018/2008, annettu 17 päivänä joulukuuta 2018, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta

text:
                  18.12.2018

                  FI

                  Euroopan unionin virallinen lehti

                  L 322/24

         NEUVOSTON PÄÄTÖS (YUTP) 2018/2008,
         annettu 17 päivänä joulukuuta 2018,
         Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta ja voimassaolon jatkamisesta
         EUROOPAN UNIONIN NEUVOSTO, joka
         ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
         ottaa huomioon unionin ulkoasioiden ja turvallisuuspolitiikan korkean edustajan ehdotuksen,
         sekä katsoo seuraavaa:

                     (1)

                     Neuvosto hyväksyi 15 päivänä huhtikuuta 2014 päätöksen 2014/219/YUTP (1) Euroopan unionin YTPP-operaatiosta Malissa (EUCAP Sahel Mali).

                     (2)

                     Neuvosto muun muassa jatkoi operaation toimeksiantoa 14 päivään tammikuuta 2019 päätöksellä (YUTP) 2017/50 (2) ja vahvisti sitä koskevan rahoitusohjeen samaan päivään saakka päätöksellä (YUTP) 2017/2264 (3).

                     (3)

                     Odotettaessa sitä, että neuvosto hyväksyy suunnitteluasiakirjat Sahelia koskevasta alueellistamisesta ja päätöksen, jolla muutettaisiin vastaavasti päätöstä 2014/219/YUTP, kyseisen päätöksen voimassaoloa olisi jatkettava 28 päivään helmikuuta 2019.

                     (4)

                     Rahoitusohjeen voimassaoloa olisi sen vuoksi jatkettava 28 päivään helmikuuta 2019.

                     (5)

                     Päätös 2014/219/YUTP olisi muutettava tämän mukaisesti.

                     (6)

                     EUCAP Sahel Mali toteutetaan tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

               ON HYVÄKSYNYT TÄMÄN PÄÄTÖKSEN:

            1 artikla
            Muutetaan päätös 2014/219/YUTP seuraavasti:

                        1)

                        Korvataan 14 artiklan 1 kohdan viides alakohta seuraavasti:
                        ”EUCAP Sahel Maliin liittyviin menoihin tarkoitettu rahoitusohje 15 päivän tammikuuta 2018 ja 28 päivän helmikuuta 2019 väliselle ajalle on 28 450 000 euroa.”

                        2)

                        Korvataan 18 artiklan toinen virke seuraavasti:
                        ”Sitä sovelletaan 28 päivään helmikuuta 2019 asti.”

            2 artikla
            Tämä päätös tulee voimaan päivänä, jona se hyväksytään.
            Sitä sovelletaan 15 päivästä tammikuuta 2019.

            Tehty Brysselissä 17 päivänä joulukuuta 2018.

                  Neuvoston puolesta

                  Puheenjohtaja

               E. KÖSTINGER

            (1)  Neuvoston päätös 2014/219/YUTP, annettu 15 päivänä huhtikuuta 2014, Euroopan unionin YTPP-operaatiosta Malissa (EUCAP Sahel Mali) (EUVL L 113, 16.4.2014, s. 21).

            (2)  Neuvoston päätös (YUTP) 2017/50, annettu 11 päivänä tammikuuta 2017, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta (EUVL L 7, 12.1.2017, s. 18).

            (3)  Neuvoston päätös (YUTP) 2017/2264, annettu 7 päivänä joulukuuta 2017, Euroopan unionin YTPP-operaatiosta Malissa (EUCAP Sahel Mali) annetun päätöksen 2014/219/YUTP muuttamisesta (EUVL L 324, 8.12.2017, s. 52).


title: Euroopan keskuspankin päätös (EU) 2018/2049, annettu 12 päivänä joulukuuta 2018, vuonna 2019 liikkeeseen laskettavien metallirahojen määrän hyväksymisestä (EKP/2018/35)

text:
                  21.12.2018

                  FI

                  Euroopan unionin virallinen lehti

                  L 327/87

         EUROOPAN KESKUSPANKIN PÄÄTÖS (EU) 2018/2049,
         annettu 12 päivänä joulukuuta 2018,
         vuonna 2019 liikkeeseen laskettavien metallirahojen määrän hyväksymisestä (EKP/2018/35)
         EUROOPAN KESKUSPANKIN JOHTOKUNTA, joka
         ottaa huomioon Euroopan unionin toiminnasta tehdyn sopimuksen ja erityisesti sen 128 artiklan 2 kohdan,
         ottaa huomioon liikkeeseen laskettavien eurometallirahojen määrän hyväksymistä koskevasta menettelytavasta 4 päivänä joulukuuta 2015 annetun Euroopan keskuspankin päätöksen (EU) 2015/2332 (EKP/2015/43) (1) ja erityisesti sen 2 artiklan 9 kohdan,
         sekä katsoo seuraavaa:

                     (1)

                     Euroopan keskuspankilla (EKP) on 1 päivästä tammikuuta 1999 yksinoikeus hyväksyä liikkeeseen laskettavien metallirahojen määrä jäsenvaltioissa, joiden rahayksikkö on euro.

                     (2)

                     Ne 19 jäsenvaltiota, joiden rahayksikkö on euro, ovat toimittaneet EKP:lle pyynnön vuonna 2019 liikkeeseen laskettavien metallirahojen määrän hyväksymiseksi, ja pyyntöön on liitetty selitys arviointitavasta. Tietyt jäsenvaltiot ovat toimittaneet myös kiertoon tarkoitettuja metallirahoja koskevia lisätietoja tapauksissa, joissa tällaisia tietoja on saatavilla ja kyseessä oleva jäsenvaltio pitää niitä tärkeinä hyväksymispyynnön perustelemiseksi.

                     (3)

                     Koska jäsenvaltioiden oikeus laskea liikkeeseen eurometallirahoja edellyttää, että EKP hyväksyy liikkeeseen laskettavien metallirahojen määrän, jäsenvaltiot eivät saa ylittää EKP:n hyväksymiä määriä ilman EKP:n ennalta antamaa lupaa.

                     (4)

                     Valtuus tehdä päätös niiden jäsenvaltioiden, joiden rahayksikkö on euro, liikkeeseen laskettavien eurometallirahojen vuotuisen määrän hyväksymistä koskevista pyynnöistä päätöksen (EU) 2015/2332 (EKP/2015/43) 2 artiklan 9 kohdan nojalla on siirretty EKP:n johtokunnalle, kun pyyntöjen mukaiseen liikkeeseen laskettavien metallirahojen määrään ei ole tarpeen tehdä muutoksia,

               ON HYVÄKSYNYT TÄMÄN PÄÄTÖKSEN:

            1 artikla
            Vuonna 2019 liikkeeseen laskettavien eurometallirahojen määrän hyväksyminen
            EKP hyväksyy jäsenvaltioissa, joiden rahayksikkö on euro, vuonna 2019 liikkeeseen laskettavien eurometallirahojen määrän seuraavan taulukon mukaisesti:

                        Vuonna 2019 liikkeeseen laskettavien eurometallirahojen hyväksytty määrä

                        Kiertoon tarkoitetut metallirahat

                        Juhlametallirahat
                        (ei tarkoitettu kiertoon)

                        Liikkeeseen laskettavien metallirahojen määrä

                        (miljoonaa euroa)

                        (miljoonaa euroa)

                        (miljoonaa euroa)

                        Belgia

                        46,0

                        1,0

                        47,0

                        Saksa

                        401,0

                        231,0

                        632,0

                        Viro

                        10,2

                        0,3

                        10,5

                        Irlanti

                        11,0

                        0,5

                        11,5

                        Kreikka

                        110,9

                        0,6

                        111,5

                        Espanja

                        357,2

                        30,0

                        387,2

                        Ranska

                        235,8

                        50,1

                        285,9

                        Italia

                        204,2

                        2,1

                        206,3

                        Kypros

                        13,5

                        0,1

                        13,6

                        Latvia

                        15,7

                        0,2

                        15,9

                        Liettua

                        22,0

                        0,7

                        22,7

                        Luxemburg

                        12,4

                        0,2

                        12,6

                        Malta

                        9,0

                        0,2

                        9,2

                        Alankomaat

                        25,0

                        3,0

                        28,0

                        Itävalta

                        73,2

                        153,4

                        226,6

                        Portugali

                        43,1

                        2,5

                        45,6

                        Slovenia

                        22,0

                        1,5

                        23,5

                        Slovakia

                        17,0

                        1,2

                        18,2

                        Suomi

                        15,0

                        10,0

                        25,0

                           Yhteensä

                           1 644,2

                           488,6

                           2 132,8

            2 artikla
            Voimaantulo
            Tämä päätös tulee voimaan päivänä, jona se annetaan tiedoksi niille, joille se on osoitettu.

            3 artikla
            Osoitus
            Tämä päätös on osoitettu jäsenvaltioille, joiden rahayksikkö on euro.

            Tehty Frankfurt am Mainissa 12 päivänä joulukuuta 2018.

                  EKP:n puheenjohtaja

               Mario DRAGHI

            (1)  EUVL L 328, 12.12.2015, s. 123.


title: Neuvoston päätös, annettu 17 päivänä joulukuuta 2018, Euroopan ammatillisen koulutuksen kehittämiskeskuksen johtokunnan kolmen jäsenen nimittämisestä Bulgarian, Kroatian ja Italian osalta

text:
                  21.12.2018

                  FI

                  Euroopan unionin virallinen lehti

                  C 460/9

         NEUVOSTON PÄÄTÖS,
         annettu 17 päivänä joulukuuta 2018,
         Euroopan ammatillisen koulutuksen kehittämiskeskuksen johtokunnan kolmen jäsenen nimittämisestä Bulgarian, Kroatian ja Italian osalta
         (2018/C 460/08)
         EUROOPAN UNIONIN NEUVOSTO, joka
         ottaa huomioon Euroopan ammatillisen koulutuksen kehittämiskeskuksen perustamisesta 10 päivänä helmikuuta 1975 annetun neuvoston asetuksen (ETY) N:o 337/75 (1) ja erityisesti sen 4 artiklan,
         ottaa huomioon ehdokasluettelot, jotka komissio on esittänyt neuvostolle työnantajajärjestöjen edustajista,
         sekä katsoo seuraavaa:

                     (1)

                     Neuvosto nimitti 16 päivänä heinäkuuta 2018 antamallaan päätöksellä (2) ja siihen tekemällään oikaisulla (3) Euroopan ammatillisen koulutuksen kehittämiskeskuksen johtokunnan jäsenet 18 päivänä syyskuuta 2018 alkavaksi ja 17 päivänä syyskuuta 2021 päättyväksi toimikaudeksi.

                     (2)

                     Komissio on esittänyt kolmea ehdokasta työnantajajärjestöjen edustajiksi,

               ON HYVÄKSYNYT TÄMÄN PÄÄTÖKSEN:

            1 artikla
            Nimitetään seuraavat kolme henkilöä Euroopan ammatillisen koulutuksen kehittämiskeskuksen johtokunnan jäseniksi 17 päivänä syyskuuta 2021 päättyväksi toimikaudeksi:
            TYÖNANTAJAJÄRJESTÖJEN EDUSTAJAT:

                        Bulgaria

                        Daniela SIMIDCHIEVA

                        Kroatia

                        Jasminka MARTINOVIĆ

                        Italia

                        Alfonso BALSAMO

            2 artikla
            Neuvosto nimittää myöhemmin ne jäsenet, joita ei ole vielä nimetty.

            3 artikla
            Tämä päätös tulee voimaan päivänä, jona se hyväksytään.

            Tehty Brysselissä 17 päivänä joulukuuta 2018.

                  Neuvoston puolesta

                  Puheenjohtaja

               E. KÖSTINGER

            (1)  EYVL L 39, 13.2.1975, s. 1.

            (2)  Neuvoston päätös, annettu 16 päivänä heinäkuuta 2018, Euroopan ammatillisen koulutuksen kehittämiskeskuksen johtokunnan nimittämisestä (2018/C 253/03) (EUVL C 253, 19.7.2018, s. 9).

            (3)  Oikaisu neuvoston päätökseen, annettu 16 päivänä heinäkuuta 2018, Euroopan ammatillisen koulutuksen kehittämiskeskuksen johtokunnan nimittämisestä (EUVL C 325, 14.9.2018, s. 20).


               21.12.2018

               FI

               Euroopan unionin virallinen lehti

               C 463/89

      P8_TA(2018)0030
      Euroopan parlamentin ja komission välisistä suhteista tehdyn puitesopimuksen tarkistaminen
      Euroopan parlamentin päätös 7. helmikuuta 2018 Euroopan parlamentin ja Euroopan komission välisistä suhteista tehdyn puitesopimuksen tarkistamisesta (2017/2233(ACI))
      (2018/C 463/21)

         Euroopan parlamentti, joka

                  —

                  ottaa huomioon puheenjohtajakokouksen 5. lokakuuta 2017 tekemän päätöksen,

                  —

                  ottaa huomioon parlamentin puhemiehen ja komission puheenjohtajan välisen kirjeenvaihdon ja erityisesti viimeksi mainitun 2. lokakuuta 2017 päivätyn kirjeen, jossa hyväksytään puhemiehen 7. syyskuuta 2017 esittämät ehdotukset,

                  —

                  ottaa huomioon Euroopan parlamentin ja Euroopan komission välisistä suhteista tehdyn puitesopimuksen (1) ja siihen esitetyt tarkistusluonnokset,

                  —

                  ottaa huomioon Euroopan unionista tehdyn sopimuksen (SEU) 10 artiklan 1 ja 4 kohdan ja 17 artiklan 3 ja 7 kohdan sekä Euroopan unionin toiminnasta tehdyn sopimuksen (SEUT) 245 artiklan,

                  —

                  ottaa huomioon Euroopan unionin perusoikeuskirjan 41 artiklan,

                  —

                  ottaa huomioon SEUT 295 artiklan,

                  —

                  ottaa huomioon komission työohjelman vuodeksi 2017 (2),

                  —

                  ottaa huomioon Euroopan unionin vaalilain uudistuksesta 11. marraskuuta 2015 antamansa päätöslauselman (3),

                  —

                  ottaa huomioon aiheesta ”Komission jäsenten sidonnaisuusilmoitukset – suuntaviivoja”1. joulukuuta 2016 antamansa päätöslauselman (4),

                  —

                  ottaa huomioon Euroopan unionin toiminnan parantamisesta hyödyntämällä Lissabonin sopimuksen tarjoamia mahdollisuuksia 16. helmikuuta 2017 antamansa päätöslauselman (5),

                  —

                  ottaa huomioon EU:n toimielinten avoimuudesta, vastuuvelvollisuudesta ja lahjomattomuudesta 14. syyskuuta 2017 antamansa päätöslauselman (6),

                  —

                  ottaa huomioon komission 12. syyskuuta 2017 antaman luonnoksen komission jäsenten käytännesäännöiksi ja erityisesti sen 10 artiklan osallistumisesta unionin poliittiseen elämään toimikauden aikana,

                  —

                  ottaa huomioon parlamentin sisäasioiden pääosaston tutkimukseen ”The Code of Conduct for Commissioners – improving effectiveness and efficiency” tehdyn päivityksen,

                  —

                  ottaa huomioon työjärjestyksen 140 artiklan 1 kohdan,

                  —

                  ottaa huomioon perussopimus-, työjärjestys- ja toimielinasioiden valiokunnan mietinnön (A8-0006/2018),

                  A.

                  ottaa huomioon, että SEU 10 artiklan 1 kohdassa todetaan, että unionin toiminta perustuu edustukselliseen demokratiaan, ja ottaa huomioon, että unionin toimeenpanevana elimenä komissiolla on ratkaiseva rooli unionin toiminnassa;

                  B.

                  ottaa huomioon, että SEU 10 artiklan 3 kohdassa ja 11 artiklassa unionin kansalaisille annetaan oikeus osallistua demokratian toteuttamiseen unionissa;

                  C.

                  ottaa huomioon, että SEU 17 artiklan 3 kohdassa todetaan, että komissio hoitaa tehtäväänsä täysin riippumattomana ja että komission jäsenet valitaan heidän yleisen pätevyytensä ja Euroopan asiaan sitoutumisensa perusteella henkilöistä, joiden riippumattomuus on kiistaton, ja että tehtäviään hoitaessaan he eivät saa pyytää eivätkä ottaa ohjeita miltään hallitukselta, toimielimeltä, elimeltä tai laitokselta;

                  D.

                  ottaa huomioon, että tarkistusluonnosten tavoitteena on toteuttaa demokraattisia periaatteita valittaessa komission puheenjohtajaa SEU 17 artiklan 7 kohdan mukaisesti;

                  E.

                  ottaa huomioon, että tarkistusluonnokset antavat komission jäsenille mahdollisuuden asettua ehdolle Euroopan parlamentin vaaleissa ilman että heidän tarvitsee erota tehtävästään;

                  F.

                  ottaa huomioon, että jäsenvaltioissa on yleinen käytäntö, että hallituksen jäsenet voivat asettua ehdolle kansallisissa parlamenttivaaleissa ilman että heidän tarvitsee erota tehtävästään;

                  G.

                  ottaa huomioon, että tarkistusluonnokset antavat komission jäsenille myös mahdollisuuden toimia eurooppalaisten poliittisten puolueiden kärkiehdokkaina (”Spitzenkandidaten”) komission puheenjohtajaksi;

                  H.

                  ottaa huomioon, että parlamentti on Euroopan parlamentin jäsenten valitsemisesta yleisillä, välittömillä vaaleilla annetun säädöksen (7) tarkistamista koskevassa ehdotuksessaan jo ilmaissut tukensa kärkiehdokasmenettelylle, josta on selkeästi määrätty perussopimuksessa;

                  I.

                  ottaa huomioon, että SEU 10 artiklan 4 kohdan mukaan Euroopan tason poliittiset puolueet myötävaikuttavat eurooppalaisen poliittisen tietoisuuden muodostumiseen ja että SEU 10 artiklan 3 kohdassa ja 11 artiklan 1 kohdassa tämä ulotetaan koskemaan kansalaisia ja etujärjestöjä;

                  J.

                  ottaa huomioon, että tarkistusluonnoksissa määrätään myös tarvittavista suojakeinoista, joilla suojataan avoimuutta, puolueettomuutta, luottamuksellisuutta ja kollegiaalisuutta, joita sovelletaan edelleen kampanjoiviin komission jäseniin;

                  K.

                  ottaa huomioon, että tarkistusluonnoksissa velvoitetaan komission puheenjohtaja tiedottamaan parlamentille toimenpiteistä, jotka on toteutettu SEUT 245 artiklassa ja Euroopan komission jäsenten käytännesäännöissä vahvistettujen riippumattomuuden, kunniallisuuden ja pidättyvyyden periaatteiden kunnioittamisen varmistamiseksi heidän ollessaan ehdokkaina Euroopan parlamentin vaalien vaalikampanjoissa;

                  L.

                  ottaa huomioon, että tarkistusluonnoksissa määrätään, että komission jäsenet eivät saa käyttää komission henkilöresursseja ja aineellisia resursseja vaalikampanjaan liittyvään toimintaan;

                  1.

                  toteaa, että Euroopan parlamentti valitsee komission puheenjohtajan Eurooppa-neuvoston ehdotuksesta ottaen huomioon Euroopan parlamentin vaalien tuloksen sen jälkeen, kun asiaankuuluvat kuulemiset on pidetty, ja että sen vuoksi, kuten vuonna 2014 toimittiin, Euroopan tason poliittisten puolueiden on nimettävä kärkiehdokkaita, jotta Euroopan kansalaiset voivat Euroopan parlamentin vaaleissa valita, kenet valitaan komission puheenjohtajaksi;

                  2.

                  toteaa, että kärkiehdokasmenettely heijastaa parlamentin ja Eurooppa-neuvoston välistä tasapainoa sellaisena kuin siitä määrätään perussopimuksissa; korostaa lisäksi, että tämä uusi askel kohti unionin parlamentaarisen ulottuvuuden vahvistamista on periaate, jota ei voida kumota;

                  3.

                  painottaa, että jos Eurooppa-neuvosto ei noudata kärkiehdokasmenettelyä, vaarana olisi myös, että se esittää parlamentin hyväksyntää varten komission puheenjohtajaksi ehdokasta, jolla ei ole riittävää parlamentaarista enemmistöä;

                  4.

                  varoittaa, että Euroopan parlamentti on komission puheenjohtajan nimittämismenettelyssä valmis hylkäämään kaikki ehdokkaat, joita ei ole nimetty kärkiehdokkaiksi ennen Euroopan parlamentin vaaleja;

                  5.

                  katsoo, että kärkiehdokasmenettely palvelee myös avoimuutta, koska komission puheenjohtajaehdokkaat ovat tiedossa ennen Euroopan parlamentin vaaleja eivätkä vasta niiden jälkeen, kuten aiemmin;

                  6.

                  painottaa, että kärkiehdokasmenettely lisää Euroopan kansalaisten poliittista tietoisuutta Euroopan parlamentin vaalien alla ja vahvistaa sekä parlamentin että komission poliittista legitiimiyttä yhdistämällä niiden valitsemisen tiiviimmin äänestäjien päätökseen; toteaa, että kärkiehdokasperiaatteella on merkittävää lisäarvoa pyrittäessä vahvistamaan komission poliittista luonnetta;

                  7.

                  katsoo, että komission poliittinen legitiimiys vahvistuisi entisestään, jos useampia Euroopan parlamenttiin valittuja jäseniä nimitettäisiin komission jäseniksi;

                  8.

                  muistuttaa, että vuoden 2014 Euroopan parlamentin vaalien alla kaikki keskeiset Euroopan tason poliittiset puolueet hyväksyivät kärkiehdokasmenettelyn, jossa ilmoitettiin niiden ehdokas komission puheenjohtajaksi, ja että ehdokkaiden kesken käytiin julkisia keskusteluja, joilla luotiin primaarioikeuteen liittyvä ja poliittinen käytäntö, joka heijastelee perussopimuksissa määrättyä toimielinten välistä tasapainoa;

                  9.

                  katsoo, että vuonna 2014 kärkiehdokasmenettely osoittautui menestykseksi, ja korostaa, että vuoden 2019 Euroopan parlamentin vaalit tarjoavat tilaisuuden vakiinnuttaa tämän menettelyn käyttö;

                  10.

                  kannustaa Euroopan tason poliittisia puolueita nimittämään kärkiehdokkaansa avoimessa ja demokraattisessa menettelyssä;

                  11.

                  katsoo, että tarkistusluonnokset noudattavat SEU 10 artiklan 1 kohtaa ja 17 artiklan 7 kohtaa, ja pitää niitä tervetulleena parannuksena, joka lujittaa Euroopan komission puheenjohtajan demokraattista valintaprosessia;

                  12.

                  panee merkille tarkistettujen Euroopan komission jäsenten käytännesääntöjen voimaantulon ja toteaa, että niillä pyritään täsmentämään komission jäseniin heidän tehtäviensä hoitamisen yhteydessä ja sen ulkopuolella sovellettavia vaatimuksia; palauttaa mieliin Euroopan parlamentin jo esittämät näkemykset, jotka liittyvät muun muassa komission entisiin jäseniin tehtävien päättymisen jälkeen sovellettavaa karenssiaikaa, avoimuutta, riippumattoman eettisen komitean nimittämistä sekä osallistumista Euroopan parlamentin vaalikampanjoihin;

                  13.

                  pitää tärkeänä määrätä komission jäsenten käytännesäännöissä avoimuutta, puolueettomuutta ja suojakeinoja koskevista vahvoista normeista, jotta vältetään kampanjoivien komission jäsenten mahdolliset eturistiriidat;

                  14.

                  muistuttaa erityisesti vaatimuksestaan, joka koskee entisiin komission jäseniin tehtävien päättymisen jälkeen sovellettavaa kolmen vuoden karenssiaikaa,

                  15.

                  hyväksyy tämän päätöksen liitteenä olevat tarkistukset Euroopan parlamentin ja Euroopan komission suhteita koskevaan puitesopimukseen;

                  16.

                  kehottaa puhemiestä allekirjoittamaan tarkistukset komission puheenjohtajan kanssa ja huolehtimaan niiden julkaisemisesta Euroopan unionin virallisessa lehdessä;

                  17.

                  kehottaa puhemiestä välittämään tämän päätöksen ja sen liitteen komissiolle sekä tiedoksi neuvostolle ja jäsenvaltioiden parlamenteille.

         (1)  EUVL L 304, 20.11.2010, s. 47.

         (2)  Komission 25. lokakuuta 2016 antama tiedonanto ”Komission työohjelma 2017 – EU, joka suojelee, puolustaa ja tarjoaa mahdollisuuksia” (COM(2016)0710).

         (3)  EUVL C 366, 27.10.2017, s. 7.

         (4)  Hyväksytyt tekstit, P8_TA(2016)0477.

         (5)  Hyväksytyt tekstit, P8_TA(2017)0049.

         (6)  Hyväksytyt tekstit, P8_TA(2017)0358.

         (7)  Neuvoston päätökseen 76/787/EHTY, ETY, Euratom liitetty säädös edustajien valitsemisesta Euroopan parlamenttiin yleisillä välittömillä vaaleilla (EYVL L 278, 8.10.1976, s. 1) sellaisena kuin se on muutettuna neuvoston päätöksellä 93/81/Euratom, EHTY, ETY (EYVL L 33, 9.2.1993, s. 15) ja neuvoston päätöksellä 2002/772/EY, Euratom (EYVL L 283, 21.10.2002, s. 1).

            LIITE

            Euroopan parlamentin ja Euroopan komission välinen sopimus Euroopan parlamentin ja Euroopan komission välisistä suhteista tehdyn puitesopimuksen 4 kohdan muuttamisesta

            (Liitettä ei esitetä tässä, koska se vastaa sopimusta sellaisena kuin se on julkaistuna virallisessa lehdessä EUVL L 45, 17.2.2018, s. 46.)


               21.12.2018

               FI

               Euroopan unionin virallinen lehti

               C 463/73

      P8_TA(2018)0022
      Torjunta-aineiden lupamenettelyä unionissa käsittelevän erityisvaliokunnan asettaminen
      Euroopan parlamentin päätös 6. helmikuuta 2018 torjunta-aineiden lupamenettelyä unionissa käsittelevän erityisvaliokunnan asettamisesta, sen tehtävistä, jäsenten määrästä ja toimikaudesta (2018/2534(RSO))
      (2018/C 463/16)

         Euroopan parlamentti, joka

                  —

                  ottaa huomioon ehdotuksen puheenjohtajakokouksen päätökseksi,

                  —

                  ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21. lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1),

                  —

                  ottaa huomioon Euroopan parlamentin ja neuvoston asetuksen (EY) N:o 1107/2009 täytäntöönpanosta kasvinsuojeluaineiden arvioimista ja hyväksymistä koskevien yhdenmukaisten periaatteiden osalta 10. kesäkuuta 2011 annetun komission asetuksen (EU) N:o 546/2011 (2),

                  —

                  ottaa huomioon täytäntöönpanoasetuksen (EU) N:o 540/2011 muuttamisesta tehoaineen glyfosaatti hyväksynnän voimassaoloajan pidentämiseksi 29. kesäkuuta 2016 annetun komission täytäntöönpanoasetuksen (EU) 2016/1056 (3) ja täytäntöönpanoasetuksen (EU) N:o 540/2011 muuttamisesta tehoaineen glyfosaatti hyväksymisedellytysten osalta 1. elokuuta 2016 annetun komission täytäntöönpanoasetuksen (EU) 2016/1313 (4),

                  —

                  ottaa huomioon tehoaineen glyfosaatti hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja komission täytäntöönpanoasetuksen (EU) N:o 540/2011 liitteen muuttamisesta 12. joulukuuta 2017 annetun komission täytäntöönpanoasetuksen (EU) 2017/2324 (5),

                  —

                  ottaa huomioon 13. huhtikuuta 2016 (6) ja 24. lokakuuta 2017 (7) antamansa päätöslauselmat ehdotuksesta komission täytäntöönpanoasetukseksi tehoaineen glyfosaatti hyväksynnän uusimisesta kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti ja täytäntöönpanoasetuksen (EU) N:o 540/2011 liitteen muuttamisesta,

                  —

                  ottaa huomioon Euroopan oikeusasiamiehen 18. helmikuuta 2016 antaman päätöksen asiassa 12/2013/MDC, joka koskee kasvinsuojeluaineiden (torjunta-aineet) hyväksyntään ja markkinoille saattamiseen liittyviä komission käytäntöjä,

                  —

                  ottaa huomioon yleisistä säännöistä ja periaatteista, joiden mukaisesti jäsenvaltiot valvovat komission täytäntöönpanovallan käyttöä, 16. helmikuuta 2011 annetun Euroopan parlamentin ja neuvoston asetuksen (EU) N:o 182/2011 (8),

                  —

                  ottaa huomioon unionin tuomioistuimen 23. marraskuuta 2016 antaman tuomion asiassa C-442/14 Bayer CropScience SA-NV ja Stichting De Bijenstichting vastaan College voor de toelating van gewasbeschermingsmiddelen en biociden,

                  —

                  ottaa huomioon työjärjestyksen 197 artiklan,

                  A.

                  ottaa huomioon, että huolta on herättänyt glyfosaatin arviointi ja etenkin arvioinnin riippumattomuus, objektiivisuus ja avoimuus ja se, onko arvioinnissa sovellettu asianmukaisesti Euroopan parlamentin ja neuvoston asetuksen (EY) N:o 1272/2008 (9) luokituskriteereitä, sekä se, onko asiaan liittyvää ohjeistusta käytetty asianmukaisesti;

                  B.

                  ottaa huomioon, että huolta on herättänyt se, sovelsiko komissio asetuksessa (EY) N:o 1107/2009 vahvistettuja hyväksymiskriteerejä ja varovaisuusperiaatetta myöntäessään glyfosaatin hyväksynnälle teknistä jatkoaikaa vuonna 2016, hyväksyessään täytäntöönpanoasetusta (EU) 2016/1313 ja hyväksyessään täytäntöönpanoasetusta (EU) 2017/2324;

                  1.

                  päättää asettaa torjunta-aineiden lupamenettelyä unionissa käsittelevän erityisvaliokunnan, jonka tarkoin määriteltyyn toimivaltaan kuuluu

                              a)

                              analysoida ja arvioida torjunta-aineiden lupamenettelyjä unionissa, mukaan lukien käytettyä menetelmää ja sen tieteellistä laatua, menettelyn riippumattomuutta teollisuudesta ja päätöksentekoprosessin ja sen tulosten avoimuutta;

                              b)

                              analysoida ja arvioida näytön perusteella, ovatko asianomaiset unionin virastot mahdollisesti epäonnistuneet glyfosaatin kaltaisten tehoaineiden hyväksyntään tai hyväksynnän uusimiseen liittyvässä tieteellisessä arvioinnissa sekä miten unionin virastot ovat noudattaneet asiaankuuluvia unionin sääntöjä, suuntaviivoja ja voimassa olevia menettelysääntöjä;

                              c)

                              analysoida ja arvioida erityisesti, onko komissio toiminut asetuksen (EY) N:o 1107/2009 määräysten mukaisesti päättäessään glyfosaatin hyväksynnän ja glyfosaatin hyväksynnän uusimisen edellytyksistä;

                              d)

                              analysoida ja arvioida hyväksyntämenettelyn kaikilla tasoilla mahdollisia eturistiriitoja, myös asetuksen (EY) N:o 1107/2009 mukaisesta arviointikertomuksesta vastaavan esittelevän jäsenvaltion kansallisten elinten tasolla;

                              e)

                              analysoida ja arvioida, onko tehoaineiden arvioinnista ja luokituksesta vastaavilla unionin virastoilla riittävästi pätevää henkilöstöä ja rahoitusta, jotta ne voisivat täyttää velvoitteensa; analysoida ja arvioida mahdollisuutta teettää ja/tai toteuttaa riippumattomia tutkimuksia ja testauksia ja rahoittaa ne;

                              f)

                              esittää kaikki tarpeellisiksi katsomansa suositukset kasvinsuojeluaineita koskevasta unionin hyväksyntämenettelystä, jotta saavutettaisiin ihmisten ja eläinten terveyden sekä ympäristön suojelun korkea taso; järjestää tässä tarkoituksessa vierailuja ja kuulemistilaisuuksia unionin toimielinten ja asiaankuuluvien virastojen kanssa sekä kansainvälisten ja kansallisten elinten, valtioista riippumattomien järjestöjen ja yksityisten tahojen kanssa;

                  2.

                  korostaa, että erityisvaliokunnan mahdolliset suositukset on esitettävä parlamentin toimivaltaisille pysyville valiokunnille, jotka huolehtivat tarvittaessa niihin liittyvistä jatkotoimista;

                  3.

                  päättää, että erityisvaliokunnan vastuualueeseen liittyvän unionin lainsäädännön antamista, seurantaa ja täytäntöönpanoa koskevia asioita käsittelevien parlamentin pysyvien valiokuntien toimivaltuudet ja käytettävissä olevat resurssit säilyvät ennallaan;

                  4.

                  päättää, että erityisvaliokunnan kokoukset pidetään suljetuin ovin aina, kun sen työhön sisältyy luottamuksellisen todistusaineiston käsittelyä, henkilötietoja sisältävien todistajanlausuntojen kuulemista tai näkemysten vaihtoa tai kuulemistilaisuuksia eri viranomaisten ja elinten kanssa luottamuksellisista asioista, mukaan lukien asetuksen (EY) N:o 1107/2009 63 artiklan mukaisesti luottamuksellisiksi luokitellut tieteelliset tutkimukset tai niiden osat; päättää, että todistajilla ja asiantuntijoilla on oikeus antaa lausuntonsa suljetuin ovin;

                  5.

                  päättää, että luettelot julkisiin kokouksiin kutsutuista ja niihin osallistuneista henkilöistä ja kyseisten kokousten pöytäkirjat julkistetaan;

                  6.

                  päättää, että erityisvaliokunnalle toimitettuja luottamuksellisia asiakirjoja arvioidaan työjärjestyksen 210 a artiklassa tarkoitettua menettelyä noudattaen; päättää lisäksi, että kyseisiä tietoja käytetään yksinomaan erityisvaliokunnan lopullisen mietinnön laatimiseen;

                  7.

                  päättää, että erityisvaliokuntaan valitaan 30 jäsentä työjärjestyksen 199 artiklan 1 kohdan mukaisesti;

                  8.

                  päättää, että erityisvaliokunnan toimikausi on yhdeksän kuukautta, paitsi jos parlamentti jatkaa toimikautta ennen sen umpeutumista, ja että toimikausi käynnistyy erityisvaliokunnan järjestäytymiskokouksen päivämäärästä; päättää, että toimikautensa päätteeksi erityisvaliokunta antaa parlamentille mietinnön, johon sisällytetään havainnot ja suositukset toteutettaviksi toimiksi tai aloitteiksi.

         (1)  EUVL L 309, 24.11.2009, s. 1.

         (2)  EUVL L 155, 11.6.2011, s. 127.

         (3)  EUVL L 173, 30.6.2016, s. 52.

         (4)  EUVL L 208, 2.8.2016, s. 1.

         (5)  EUVL L 333, 15.12.2017, s. 10.

         (6)  Hyväksytyt tekstit, P8_TA(2016)0119.

         (7)  Hyväksytyt tekstit, P8_TA(2017)0395.

         (8)  EUVL L 55, 28.2.2011, s. 13.

         (9)  Euroopan parlamentin ja neuvoston asetus (EY) N:o 1272/2008, annettu 16 päivänä joulukuuta 2008, aineiden ja seosten luokituksesta, merkinnöistä ja pakkaamisesta sekä direktiivien 67/548/ETY ja 1999/45/EY muuttamisesta ja kumoamisesta ja asetuksen (EY) N:o 1907/2006 muuttamisesta (EUVL L 353, 31.12.2008, s. 1).


               21.12.2018

               FI

               Euroopan unionin virallinen lehti

               C 463/82

      P8_TA(2018)0028
      Päätös olla vastustamatta säädöstä: kahden delegoidun asetuksen soveltamispäivät
      Euroopan parlamentin päätös olla vastustamatta delegoidun asetuksen (EU) 2017/2358 ja delegoidun asetuksen (EU) 2017/2359 muuttamisesta niiden soveltamispäivien osalta 20. joulukuuta 2017 annettua komission delegoitua asetusta (C(2017)08681 – 2017/3032(DEA))
      (2018/C 463/19)

         Euroopan parlamentti, joka

                  —

                  ottaa huomioon komission delegoidun asetuksen (C(2017)08681) (jäljempänä ”delegoitujen asetusten muuttamisesta annettu delegoitu asetus”),

                  —

                  ottaa huomioon talous- ja raha-asioiden valiokunnan 24. tammikuuta 2018 päivätyn kirjeen valiokuntien puheenjohtajakokouksen puheenjohtajalle,

                  —

                  ottaa huomioon Euroopan unionin toiminnasta tehdyn sopimuksen 290 artiklan,

                  —

                  ottaa huomioon vakuutusten tarjoamisesta 20. tammikuuta 2016 annetun Euroopan parlamentin ja neuvoston direktiivin (EU) 2016/97 (1) ja erityisesti sen 25 artiklan 2 kohdan, 28 artiklan 4 kohdan, 29 artiklan 4 ja 5 kohdan, 30 artiklan 6 kohdan ja 39 artiklan 5 kohdan,

                  —

                  ottaa huomioon talous- ja raha-asioiden valiokunnan suosituksen päätökseksi,

                  —

                  ottaa huomioon työjärjestyksen 105 artiklan 6 kohdan,

                  —

                  ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 6. helmikuuta 2018, ei ole esitetty vastalauseita,

                  A.

                  huomauttaa, että delegoitujen asetusten muuttamisesta annettua delegoitua asetusta olisi sovellettava ennen 23. helmikuuta 2018, joka on komission delegoidun asetuksen (EU) 2017/2358 ja komission delegoidun asetuksen (EU) 2017/2359 (jäljempänä ”kaksi delegoitua asetusta”) voimaantulopäivä, ja että parlamentille annetun kolmen kuukauden tarkasteluajan täysimääräinen käyttäminen voisi johtaa kahden delegoidun asetuksen voimaantuloon ennen direktiivin (EU) 2016/97 (jäljempänä ”IDD-direktiivi”) muutettua soveltamispäivää, joka on 1. lokakuuta 2018, kuten komissio ehdotti ehdotuksessaan Euroopan parlamentin ja neuvoston direktiiviksi direktiivin (EU) 2016/97 muuttamisesta siltä osin kuin on kyse jäsenvaltioiden täytäntöönpanosäädösten soveltamispäivästä (COM(2017)0792);

                  B.

                  toteaa, että delegoitujen asetusten muuttamisesta annetun delegoidun asetuksen nopea julkaiseminen virallisessa lehdessä mahdollistaisi kyseisten kahden delegoidun asetuksen soveltamispäivien yhdenmukaistamisen IDD-direktiivin muutetun soveltamispäivän kanssa;

                  C.

                  toteaa, että tämä vastaisi parlamentin 25. lokakuuta 2017 tekemiä päätöksiä (2) olla vastustamatta kahta delegoitua asetusta ja että kyseisissä päätöksissä parlamentti pyysi komissiota arvioimaan, voitaisiinko IDD-direktiivin soveltamista jatkaa 1. lokakuuta 2018 asti;

                  1.

                  ilmoittaa, ettei se vastusta delegoitujen asetusten muuttamisesta annettua delegoitua asetusta;

                  2.

                  kehottaa puhemiestä välittämään tämän päätöksen neuvostolle ja komissiolle.

         (1)  EUVL L 26, 2.2.2016, s. 19.

         (2)  Hyväksytyt tekstit, P8_TA(2017)0404 ja P8_TA(2017)0405.


               21.12.2018

               FI

               Euroopan unionin virallinen lehti

               C 463/68

      P8_TA(2018)0027
      Päätös olla vastustamatta täytäntöönpanotoimenpidettä: kansainvälisen tilinpäätösstandardin IFRS 9 muutokset
      Euroopan parlamentin päätös olla vastustamatta ehdotusta komission asetukseksi tiettyjen kansainvälisten tilinpäätösstandardien hyväksymisestä Euroopan parlamentin ja neuvoston asetuksen (EY) N:o 1606/2002 mukaisesti annetun asetuksen (EY) N:o 1126/2008 muuttamisesta kansainvälisen tilinpäätösstandardin IFRS 9 muutosten osalta (D054380/02 – 2017/3018(RPS))
      (2018/C 463/13)

         Euroopan parlamentti, joka

                  —

                  ottaa huomioon ehdotuksen komission asetukseksi (D054380/02,

                  —

                  ottaa huomioon kansainvälisten tilinpäätösstandardien soveltamisesta 19. heinäkuuta 2002 annetun Euroopan parlamentin ja neuvoston asetuksen (EY) N:o 1606/2002 (1) ja erityisesti sen 3 artiklan 1 kohdan,

                  —

                  ottaa huomioon komission 18. joulukuuta 2017 päivätyn kirjeen, jossa se pyytää parlamenttia ilmoittamaan, ettei se aio vastustaa ehdotusta asetukseksi,

                  —

                  ottaa huomioon talous- ja raha-asioiden valiokunnan 24. tammikuuta 2018 päivätyn kirjeen valiokuntien puheenjohtajakokouksen puheenjohtajalle,

                  —

                  ottaa huomioon menettelystä komissiolle siirrettyä täytäntöönpanovaltaa käytettäessä 28. kesäkuuta 1999 tehdyn neuvoston päätöksen 1999/468/EY (2) 5 a artiklan,

                  —

                  ottaa huomioon talous- ja raha-asioiden valiokunnan suosituksen päätökseksi,

                  —

                  ottaa huomioon työjärjestyksen 106 artiklan 4 kohdan d alakohdan ja 105 artiklan 6 kohdan,

                  —

                  ottaa huomioon, että työjärjestyksen 105 artiklan 6 kohdan kolmannen ja neljännen luetelmakohdan mukaisessa määräajassa, joka päättyi 6. helmikuuta 2018, ei ole esitetty vastalauseita,

                  A.

                  ottaa huomioon, että kansainvälisiä tilinpäätösstandardeja antava elin (IASB) esitti 12. lokakuuta 2017 muutoksia kansainväliseen tilinpäätösstandardiin IFRS 9 – Rahoitusinstrumentit; ottaa huomioon, että muutoksilla pyritään selkiyttämään sellaisten velkainstrumenttien luokittelua, joihin sisältyy ennen eräpäivää tapahtuvaa maksua koskevia ominaisuuksia, joihin liittyy negatiivinen korvaus, ja tekemään siitä johdonmukaisemman;

                  B.

                  ottaa huomioon, että Euroopan tilinpäätösraportoinnin neuvoa-antava ryhmä (EFRAG) antoi komissiolle myönteisen lausunnon 10. marraskuuta 2017; ottaa huomioon, että EFRAG käsittelee lausunnossaan joitakin kysymyksiä, joita Euroopan keskuspankki otti esille EFRAGille 8. marraskuuta 2017 osoittamassaan kirjeessä;

                  C.

                  ottaa huomioon, että komissio tuli siihen johtopäätökseen, että tulkinta täyttää asetuksen (EY) N:o 1606/2002 3 artiklan 2 kohdassa edellytetyt hyväksymisen tekniset vaatimukset, ja painottaa, että tämä ehdotettu muutos vain säilyttäisi näihin instrumentteihin sovellettavan jaksotetun hankintamenon käsittelyssä tilinpäätöksissä vallitsevan nykytilanteen ennallaan eli samana kuin ennen IFRS 9:n käyttöönottoa;

                  D.

                  ottaa huomioon, että IASB asetti tämän IFRS 9:ään tehtävän muutoksen tosiasialliseksi voimaantulopäiväksi 1. tammikuuta 2019, joskin aikaisempikin soveltaminen on sallittua; ottaa huomioon, että rahoitusinstrumenttien käsittelyä tilinpäätöksissä IFRS 9:n mukaisesti edellytetään jo 1. tammikuuta 2018 alkaen; ottaa huomioon, että rahoituslaitokset, joihin sovelletaan IFRS:ää, eivät voi hyödyntää tämän ehdotetun muutoksen mukaista käsittelyä ennen kuin muutos on hyväksytty ja julkaistu;

                  E.

                  toteaa, että komission tarkoituksena oli, että tiettyjen kansainvälisten tilinpäätösstandardien hyväksymisestä 3. marraskuuta 2008 annettuun asetukseen (EY) No 1126/2008 (3) tehtävät muutokset julkaistaisiin ennen maaliskuun 2018 loppua, jotta niitä voitaisiin soveltaa 1. tammikuuta 2018 tai sen jälkeen alkavilla tilikausilla;

                  1.

                  ilmoittaa, että se ei vastusta ehdotusta komission asetukseksi;

                  2.

                  kehottaa puhemiestä välittämään tämän päätöksen komissiolle ja tiedoksi neuvostolle.

         (1)  EYVL L 243, 11.9.2002, s. 1.

         (2)  EYVL L 184, 17.7.1999, s. 23.

         (3)  EUVL L 320, 29.11.2008, s. 1.